
<מנהל/ת הוועדה:>
טמיר כהן
<רישום פרלמנטרי:>
יפה קרינצה
<שינויים בתקציב לשנת 2013>
<היו"ר ניסן סלומינסקי:>
שלום, אני פותח את הישיבה. 

בבקשה, אלעזר. זה קשור להעברות כספיות?

<אלעזר שטרן:>
כן, קשור רק להעברות כספיות. אני חושב שמשקרים אותנו פה. שאלנו יותר מפעם אחת אם יש כספים קואליציוניים – לא משנה איך יקראו לזה - נאמר לנו שלא. אני עושה עבודה של חבר בוועדת הכספים, ולפי מה שאני מבין התפקיד שלי הוא גם לפקח על עבודת הממשלה. אני מסתכל גם על פסיקות בית המשפט העליון, גם כשהוא הכיר במושג הזה של ההעברות. ההסבר שלו, והוא הסתמך על תאריכים, מתי לא יכלו להביא את דברים בתוך התקציב קודם: כשנסגרו הסכמים קואליציוניים יומיים לפני שהושבעה הממשלה. זה לא המצב שלנו. 
אם היינו מגישים שאלות ומקבלים תשובות טובות, אז יכול להיות שהיה בסדר. אבל אני אומר לך – תסלח לי על הביטוי, המקום הזה לא סובל את זה – משתינים עלינו. אנחנו מקבלים תשובות או שלא מקבלים בכלל תשובות. 

<היו"ר ניסן סלומינסקי:>
אתה מדבר עם האוצר?

<אלעזר שטרן:>
כן. 

<היו"ר ניסן סלומינסקי:>
בהליך שקבענו?

<אלעזר שטרן:>
בהליך שקבענו. 

<היו"ר ניסן סלומינסקי:>
אז זה חמור מאוד. 

<אלעזר שטרן:>
בהליך שקבענו, גם היום אראה לך את זה. או שלא מקבלים תשובות על שאלות שאנחנו מגישים. ועכשיו המכונה צריכה לעבוד, בהקשר. יש שרים שיותר ויש שרים שפחות. אני מודה - - -

<יעקב ליצמן:>
כספים קואליציוניים חייבים הנחה על שולחן הכנסת. שאבין מה שאתה אומר – אתה מדבר על דברים שלא הונחו. 

<אלעזר שטרן:>
נכון. 

<יעקב ליצמן:>
אז זה - - - 

<אלעזר שטרן:>
נכון. אני אומר בצורה משתמעת לשני פנים שיש כספים והסכמים שלא הונחו על שולחן הכנסת, והשאלה הזאת נשאלה בזמנו וקיבלה תשובה שלילית. אחרת אין לי הסבר לי בכלל למה שקורה כאן. 

<יעקב ליצמן:>
חוץ מה-50 מיליון - - - ?

<אלעזר שטרן:>
אני רוצה לומר יותר מזה. אני גם שומע את השיח במסדרונות הכנסת, שברור שיש כספים קואליציוניים, וגם אליי פונים אנשים שאומרים: קיבלו ממפלגות אחרות, ומה עם הכספים הקואליציוניים שלנו? ואני אומר להם: אין, וקשה להם להאמין. 

כמו בדיון הקודם, בוודאי שר או חבר כנסת, נאמנים עליי דבריהם, עד שיוכח אחרת. לצערי, יש שר אחד, דוגמת שר השיכון, שאני יודע שהוא לא דובר אמת וזה הוכח בוועדת האתיקה, ואני לא רוצה להיכנס לזה. כשאני צריך להעביר לו כספים - - -

<משה גפני:>
מה, שר השיכון לא דובר אמת?

<קריאה:>
אבל זה לא קשור לדיון - - - 

<אלעזר שטרן:>
שר השיכון לא דובר אמת. כן, זה מה שאני אומר, חבר הכנסת גפני. ככה אני אומר פה, לפרוטוקול למי שרוצה שישמע את זה, בהקשר הזה, וזה הוכח על-ידי ועדת האתיקה. 

<יעקב ליצמן:>
אני מסכים שיש דברים - - -

<אלעזר שטרן:>
בהליך הזה, שהוא לא הליך של אישור תקציב, שאנחנו מתכנסים כל שבוע להעביר מאות מיליונים, אם אין אמון אז התחושה שלי היא שאני חוטא לתפקידי בהקשר הזה, במיוחד כחבר קואליציה. שעל פניו, לפעמים רוצים שנהיה סוג של מכונת הצבעות. 

אני חושב שהעניין הזה צריך להתברר עוד פעם. זאת אומרת, להחליט. קודם כול, אתה, כיושב ראש הוועדה, תגיד לנו את זה, שלמרות מה שאני חושב ומה שאני יודע אין דברים שלא הונחו, לא בכתב ולא בעל פה. לא סוכמו דברים במשא ומתן הקואליציוני שיועברו סכומים של כספים. ואני לא מדבר על 1 מיליון ולא על 100 מיליון, שלא סוכם במשא ומתן הקואליציוני התחייבות למפלגות, שיועברו להם כספים למה שהם יגדירו אחר כך. זה דבר אחד. 
הדבר השני, שתגיד אתה שאולי זו כנסת אחרת, שאנחנו שואלים שאלות שאולי בעבר לא שאלו, אבל העננה הזאת של כספים ייחודיים או כספים קואליציוניים מרחפת על ועדת הכספים הרבה מאוד שנים. אני באתי לכאן, לא הלכתי לחוץ וביטחון ולא הלכתי לכלום - - -

<משה גפני:>
לא מרחפת, עם כל הכבוד. לוועדת הכספים בקדנציה הקודמת בא כסף והיה כתוב: זה כספים קואליציוניים. 
<אלעזר שטרן:>
אוקיי. אז שיגידו. 

<משה גפני:>
מונח על שולחן הכנסת. 

<אלעזר שטרן:>
אז זה מה שאני אומר. 

<יעקב ליצמן:>
אלעזר, אתה צריך לחזור למה שהתחלתי קודם – אם הכסף היה מונח על שולחן - - -

<אלעזר שטרן:>
חבר הכנסת ליצמן, אני אחזור לאן שאני אחזור, תאמין לי. 

אני אומר עוד פעם: אני מבקש את התשובה הזאת. איפה שאין תשובות שמספקות אותך, כבן אדם אחראי, כיושב-ראש הוועדה, או שאין תשובות בכלל - אל תביא לנו את זה. לא רב אורי ולא רב שמורי בהקשר הזה. אל תביא את זה. זה דבר אחד. 

הדבר השני, אני שואל עוד פעם – תגיד לנו בקולך שאני טועה, שלא נעשו הסכמים כאלה, לא בכתב ולא בעל פה ואין אף מפלגה שהובטחו לה כספים שאחרי זה יוגדרו בדיוק לְמה. תאמין לי, כשאתה תסתכל לי בעיניים ותגיד לי את זה, יהיה לי יותר קל להמשיך להיות כאן. ועד אז, אני אומר את מה שאני מקווה שברור, שאני עם לעשות עם עצמי שקר – עד כאן, בהקשר הזה. 

<היו"ר ניסן סלומינסקי:>
לשאלה הזאת: כפי שכולכם יודעים, לא הייתי במשא ומתן הקואליציוני. ההיפך, הייתי רחוק מזה, לצערי או לא לצערי. אני לא יודע מה נעשה שם. אני רק יודע שמבחינת החוק, הסכם שצריכים להודיע עליו – ליצמן או גפני, תגידו - - -
<אלעזר שטרן:>
ניסן, אבל אתה יכול לדעת את זה. 
<היו"ר ניסן סלומינסקי:>
תן לי דקה. רצית תשובה. 

<אלעזר שטרן:>
אתה יכול לדעת. את התשובות האלה, של: אכלו לי, שתו לי, אני לא יודע - אנחנו מכירים. 

<היו"ר ניסן סלומינסקי:>
רצית תשובה ממני, אז אגיד. נדמה לי שמבחינת החוק מה שצריך להניח זה רק הסכמים כתובים ולא דברים שדוברו בעל פה.  

<משה גפני:>
גם בעל פה צריך להודיע. 

<היו"ר ניסן סלומינסקי:>
אוקיי. אז אני לא יודע להגיד לך, כי לא הייתי. מה שאני יודע שנשאלה השאלה הזאת לפני ההצבעה וניגש סגן שר האוצר והודיע שאין. 

<יעקב ליצמן:>
הוא לא דייק. כששאלתי אותו על - - -
<היו"ר ניסן סלומינסקי:>
אני אומר לך מה שאני יודע. אם לאחר מכן, במהלך השנה, ישנם כל מיני הבנות או מחויבויות או כל מיני דברים - אני מניח שקיימים כאלה דברים. אני לא יודע להגיד לך עם איזה מפלגות, לא יודע עם איזה אנשים – ישנם. אבל אם עולה סגן שר האוצר ומודיע שאין, ואני לא הייתי שותף - - -
<אלעזר שטרן:>
אולי גם הוא יגיד שהוא לא היה שותף, בגלל זה הוא אמר שאין. אבל עכשיו אנחנו יודעים שיש. 
<היו"ר ניסן סלומינסקי:>
שאלו את שר האוצר, והוא עלה מטעמו ואמר את זה. אני אומר שוב: אם הייתי שותף במשא ומתן זה משהו אחר. לא הייתי שותף, כולכם יודעים את זה, לא צריך כאן עדות גדולה. אז אני לא יודע להגיד, אני רק יודע מה ששמעתי. שמעתי במו אוזניי – וזה הוא אמר – שאין, נקודה. יכול להיות שלאחר מכן נוצרו דברים, וזה טבעי. דרך אגב, לא רק עם הקואליציה. גם יכול להיות שעם הרבה גופים באופוזיציה ישנן הבנות. לא יודע את כול, לא שולט על כולם ואני גם לא בודק את כולם. אבל אני יודע שבתקופות שהייתי באופוזיציה עשו אתי הבנות. 

<משה גפני:>
אלה היו ימים אחרים. 
<היו"ר ניסן סלומינסקי:>
אני לא יודע. אני רק אומר. 

<זבולון קלפה:>
זה תלוי ביושב ראש ועדת הכספים. 

<משה גפני:>
זה תלוי לא מעבירים - - - לבעיות קשות שיש בחברה. 

<היו"ר ניסן סלומינסקי:>
את עיקר התמיכות הוצאתי כשהיינו באופוזיציה דווקא. 

<משה גפני:>
נכון, אבל זה היה ימים אחרים. לא כמו היום. 

<היו"ר ניסן סלומינסקי:>
יכול להיות. זו נקודה אחת. 

נקודה שניה, אם אין תשובות טובות – לצערי, אני לא מספיק לעבור על השאלות ועל התשובות -  אז נזמין לישיבה הבאה שוב את יעל מבורך, האחראית עליהם, ונדבר אתה דברים ברורים. גם היא רוצה ואנחנו רוצים שהתשובות תהיינה תשובות אמיתיות וברורות. נכון שבעל פה לפעמים אפשר לשאול יותר, אבל זו כל המטרה של המבנה הזה, והוא אמור לעבוד. לפחות מבחינתה, והיא גם אמרה לנו כמה פעמים, שאם יש רפרנט שלא נותן תשובה נכונה – להגיד לה. אני יודע שהיא נזפה בהם. אז ההיפך, אם אין תשובות ברורות או טובות, אדרבא. אני פשוט מצטער שאני לא מספיק לעבור על השאלות, אז אני לא יודע להגיד. אבל אם יש הרגשה, אני אזמין אותה לישיבה הבאה ונדבר על זה אתה. 
<אלעזר שטרן:>
אני יכול לבקש משהו?

<היו"ר ניסן סלומינסקי:>
כן, ודאי. 

<אלעזר שטרן:>
המשא ומתן הקואליציוני זה היסטוריה. אני חושב שמאז כבר הונחו בפנינו כל מיני - - - 

<משה גפני:>
רגע, התנועה לא קיבלה שום דבר? 

<אלעזר שטרן:>
אפס. 

<היו"ר ניסן סלומינסקי:>
אולי הוא לא יודע. 

<אלעזר שטרן:>
אבל אני שאלתי לא רק במשא ומתן הקואליציוני, שאלתי גם אחריו. 

<היו"ר ניסן סלומינסקי:>
להערכתי, יכול להיות שהתנועה קיבלה דברים שהם לא כסף והם יותר חשובים ויותר גרועים מכסף לפעמים. אין לי מושג. אנחנו מודאגים מהנושא הזה. 

<אלעזר שטרן:>
גפני, אתה נהנה מהשיח של הקואליציה, אז ניתן לך להמשיך. למרות שהתנועה היא חלק מהקואליציה, ולפעמים גם כשיש לה ביקורת היא לא אומרת את זה בחוץ, היא לא קיבלה כספים על זה. אתה מבין? הוא יגיד לך שגם בחלק מהקואליציה בשביל מסחטת הכספים הזאת וגם משתינים לתוך הקואליציה. זה בסדר - - - 
<היו"ר ניסן סלומינסקי:>
אלעזר, אני לא אופתע אם גם לחלק מקבוצות האופוזיציה יש הבנות. זה בסדר. 
<משה גפני:>
לנו אין. אנחנו מקבלים רק קיצוצים. 

<יעקב ליצמן:>
כספים שמורידים מאתנו אתם מקבלים. בישיבות – זה קורה; בתרבות – קורה. בכל מקום. 
<אלעזר שטרן:>
יש לי רק בקשה קצרה, כדי שיתחיל הדיון, בגלל שיש פה כנראה גם כמה כספים שהם ישרים וצריך להעביר אותם. על כספים שלא קיבלנו תשובה בכלל – אתה בטח תחליט שלא דנים בהם. תחסוך לי את - - -

<היו"ר ניסן סלומינסקי:>
אני לא יודע מה זה, אבל כשנגיע אתה תגיד ונראה. 

<אלעזר שטרן:>
אני אגיד לך. הכול עבר בנוהל שאתה קבעת. בנוהל שאתה קבעת הגשתי שאלות, חלקן ריק. 
<היו"ר ניסן סלומינסקי:>
ריק?

<אלעזר שטרן:>
ממש ככה. 

<היו"ר ניסן סלומינסקי:>
טוב. נגיע לדבר ונראה. 

<אלעזר שטרן:>
אפשר לעשות צחוק מאתנו - - -

<היו"ר ניסן סלומינסקי:>
לא, לא. 

<אלעזר שטרן:>
אוקיי, אז אתה תראה את זה. 

אבל אני מבקש דבר אחד - שכדי שלא נחזור עוד פעם לשאלה הזאת ולא יהיה פה משהו שמרחף בחלל החדר, תבדוק עוד פעם: האם מאז המשא ומתן שלא היית שותף לו, האם הבנת משהו לא נכון. אל תחזור אליי על 10 מיליון. 
<היו"ר ניסן סלומינסקי:>
אם יש הבנות אף אחד לא יגיד לך וזה לא עניינו של כל אחד. לדוגמה, אם יש הבנות עם זבולון, נניח, לגבי כל מיני נושאים - - -
<אלעזר שטרן:>
נגיד אתי. שיהיה לך יותר קל. 

<היו"ר ניסן סלומינסקי:>
ונניח שאני אדע עליהן, אני צריך לבוא ולהגיד לך? אם הוא הצליח להגיע עם האוצר להבנות, ודווקא לא בגללנו אלא בכלל ועדת הפנים – אין לי מושג. 

<זבולון קלפה:>
אין חשש כזה. 

<היו"ר ניסן סלומינסקי:>
אבל אתה יודע שיש לפעמים כאלה - - -

<אלעזר שטרן:>
יכול להיות שיש דבר שאי אפשר לראות אותו? 
<היו"ר ניסן סלומינסקי:>
אין לי מושג. מאיפה אני יודע? אם יש הבנות או דברים כאלה?

<אלעזר שטרן:>
גם הבנות. יכול להיות שעובר שקל מתקציב המדינה – לא בוועדה חסויה - בלי שאפשר לראות את זה?

<משה גפני:>
אפשר לראות, רק אתה לא יודע שזה קואליציוני. 

<אלעזר שטרן:>
אבל ניסן אומר שהוא לא יודע בכלל. 

<היו"ר ניסן סלומינסקי:>
מה, אני יודע איפה להסתכל כל דבר? יש גם כאלה שיש אתם הבנות, העיקר שלא יבואו. גם זה קורה, גם זה יודעים. 

<אלעזר שטרן:>
אז תהיה מוכן לרענן את השאלה הזאת?

<היו"ר ניסן סלומינסקי:>
בסדר. אוקיי. 

<סתיו שפיר:>
אני חושבת שהדיון לא מספיק מפוקס. אני שותפה לחששותיו של אלעזר וגם שמחה שהם מועלים בוועדה על-ידי חברי כנסת נוספים. חשוב להפריד בין הדברים. הפרקטיקה של העברות תקציביות היא פרקטיקה שבמקרים מסוימים היא רצויה ונדרשת, אפילו הכרחית – במקרים שבהם צריך לערוך שינויים בתקציב, ולכן היא אפשרית, על פי חוק התקציב. 

מה המקרים שמהם אנחנו חוששים? חלק מההעברות התקציביות – ואת זה אנחנו מגלים פה בדיונים הארוכים והמייגעים, ואני בטוחה שהם מייגעים את כולם במידה שווה – אנחנו מגלים שמקורן בשינויים שמתבצעים שנה אחר שנה, לפעמים 20 שנה שאותה העברה מתבצעת שוב ושוב ושוב ומשום מה מעדיפים לא להכניס אותה לבסיס התקציב. אפשר לתהות על כך, אבל יכול להיות שזה בגלל שמשרד האוצר רוצה להחזיק מאוד מאוד קצר גופים מסוימים, מרשויות מקומיות ועד עמותות ועד משרדי ממשלה וכו'. ויש העברות שגם הן העברות קבועות שעוברות כמה שנים ברצף או שנה כן ושנה לא, אבל הן היו ידיעות מראש לפני בסיס התקציב, ואלה העברות פוליטיות. נראה כאילו העברות אלה סוכמו בשקט, בסודי סודות, בין גופים שונים בקואליציה ומחוצה לה. פיתויים פוליטיים, פיתויים כספיים, כשמודבר, כאמור, בכספי ציבור. 

כבוד יושב-ראש הוועדה, היית שותף למהלך היסטורי מבורך, שבפעם הראשונה חברי הכנסת בוועדה קיבלו את הטבלאות האיומות האלה שבוע לפני הישיבה ושבוע לפני צריך להצביע עליהן. זה באמת דבר מבורך, ולא ייאמן שזה לא היה ככה קודם, שחברי הכנסת היו מגיעים לפה וצריכים להצביע על זה מיד. 
יותר מזה, אני רואה שגם עכשיו היועצים המשפטיים של הוועדה לא נמצאים פה, ואני מבינה שעד לפני כמה שנים היה נהוג שהיועצים המשפטיים בכלל לא היו נוכחים במהלך העברות תקציביות. זאת אומרת, אף אחד לא ראה בזה איזושהי פרקטיקה שיש בה משהו לקוי. 
ניסן, לי ולך יצא לאחרונה להיות בכמה ראיונות משותפים בעניין העברות תקציביות, ובהם אמרת משהו שמאוד הסכמתי אתו - הבעיה הגדולה היא לא בהעברות אלא באופן שבו נקבע התקציב. הבעיה הגדולה היא בכך שבדרך שבה הוועדה הזו דנה בתקציב אנחנו לא מצליחים לעשות את העבודה שאנחנו מתבקשים לעשות ונדרשים לעשות. הדיון הוא קצר מדי, הוא לא מקיף, הוא לא יעיל. אפשר גם ללכת אחורה ולחשוב על הדרך שבה מתוכנן התקציב, בכלל וגם לאור מה שאנחנו רואים שהממשלה הזאת עושה, וראינו אתמול עם הזיגזוג בהחלטות כלכליות. יכול להיות שהוועדה יכולה לעשות מהלך היסטורי נוסף, לקחת את הדבר הזה קדימה ולערוך דיונים יותר מקיפים על הדרך שבה התקציב נקבע, איך התקציב מועבר בוועדה הזו, איך לשפר את ההליך הזה. זה עוד לפני שאנחנו נוגעים בהעברות התקציביות. 
לעניין ההעברות התקציביות עצמן - שלחתי אליך מכתב כבר לפני חודש וחצי שדורש, באופן שאני חושבת שיהיה מקובל על חלק ניכר מיושבי הוועדה, שנמשיך להעביר העברות תקציביות שהן נדרשות והכרחיות עכשיו, אבל נקפיא את כל אותן העברות שהיו ידועות לפני מועד הגשת התקציב, בגלל שנראה לי שבדבר הזה יש משהו שסותר את חוק יסוד: משק המדינה, שדורש שתקציב המדינה יעבור על כל שינוייו. ועדיין לא קיבלתי מענה למכתב הזה, לא קיבלתי שום התייחסות. ברגע שלא תהיה התייחסות גם נצטרך לנקוט בצעדים משפטיים, ואני חושבת שזה חבל שחבר כנסת צריך ללכת לבג"ץ כדי לתקן משהו שאפשר לתקן כאן בכנסת, ואפשר אפילו להתחיל אותו מהוועדה. אני באמת מציעה שניקח את הרוח הקולקטיבית הנעימה שיש פה קדימה, ונעשה פה פעם אחת שינוי שיוכל ליצור תקציב מדינה יעיל, נקי, שקוף ושהציבור ידע מה עושים בכסף שלו. 

<היו"ר ניסן סלומינסקי:>
טוב. אז אני חוזר כי אנחנו רוצים להתחיל בהעברות וכל שבוע אנחנו דנים בנושא הזה, אז אענה עוד פעם תשובה אחת. לגבי איך מכינים תקציב מדינה וכו' – זה סיפור אחד. יכול להיות שאם אנחנו רוצים לדון על תקציב המדינה אז הזמן הוא לפני אישור. ואם ירצו לדון גם על התקציב – בכבוד. בינתיים אנחנו דנים - - -

<סתיו שפיר:>
לפני אישור כבר אי אפשר לדבר על איך כותבים - - - .

<היו"ר ניסן סלומינסקי:>
כן אפשר. זה הזמן, אם רוצים. בדרך כלל אנחנו דנים על חוק ההסדרים וכמעט לא דנים על התקציב ואף אחד לא מסתכל על זה. זו התשובה השניה. 

התשובה השלישית: הלוואי שכל התקציב לא היה עובר כמו שהוא עובר אלא היה עובר כמו שההעברות האלה עוברות. כי לכל משרד יש ספר כזה שמן, שאף אחד כמעט לא יודע מה כתוב שם, מה המספרים. אף אחד לא יודע, אף אחד לא בודק ואף אחד לא שואל, וזו המאסה, זה ה-300 מיליארד. מצד שני, פה כל דבר שעובר אנחנו יודעים. 

<סתיו שפיר:>
- - - משנה אם הוא עובר. 

<היו"ר ניסן סלומינסקי:>
דקה. אמרתי לך: אם הדבר הזה היה מופיע בספר התקציב, בחיים לא היינו שזה קיים, לא היינו יודעים מה זה ולא היינו שואלים. רק בגלל שזה עובר עכשיו בוועדה יש דיון ואנחנו יודעים ומבינים. לא תמיד מסכימים – יש קואליציה, יש אופוזיציה, יש כל מיני דעות. זה בסדר. אז ההיפך, אם כל תקציב המדינה היה עובר בדרך הזאת, היינו יודעים על התקציב. אבל זה בלתי אפשרי, כמובן. אז ההיפך, כל מה שעובר פה נותן לנו להבין דברים, שאם היו מקבלים את עמדתך לא היית יודעת את זה בכלל, כי זה בכל הספרים האלה שאף אחד לא מגיע אליהם, לא רואה את זה ולא - - - 
<סתיו שפיר:>
בדיוק, אז אתה מסכים אתי שצריך לקרוא את זה בצורה אחרת. 

<היו"ר ניסן סלומינסקי:>
הפוך. אז לפחות טוב שזה עובר פה, אז לפחות את זה אנחנו מבינים ויודעים. יכולים לאשר ויכולים לא לאשר, וקרו דברים שאנחנו לא מאשרים או לא מעלים. 

<סתיו שפיר:>
לא מדויק. ההעברות האלה, אנחנו לא מקבלים אותן כחלק ממכלול. כשאתה מקבל כזו פנייה להעברה אתה לא יודע מה התקציב הבסיסי של הסעיף הזה ושל המשרד, כמה כבר העבירו להם לפני כן. כל העבודה הזאת, אנחנו עושים עבודה סיזיפית בעצמנו. 

<היו"ר ניסן סלומינסקי:>
את יכולה לדעת. את שואלת ומקבלת. אם תפתחי את ספר התקציב, תוכלי גם חלק גדול לדעת. 
<סתיו שפיר:>
ברור שצריך לפתוח את ספר התקציב, אבל למה לעשות את זה ככה? 
<היו"ר ניסן סלומינסקי:>
אז מה רצית שיהיה?

<סתיו שפיר:>
אפשר להשיג את המידע, אבל לא הלכנו. אני לא - - - אני חברת כנסת. 

<היו"ר ניסן סלומינסקי:>
את רצית שזה יופיע בספר התקציב, שבכלל לא תדעי את זה. 

<סתיו שפיר:>
לא. אני רוצה שהמספרים האלה יגיעו אלינו בצורה הגיונית. 
<היו"ר ניסן סלומינסקי:>
נישאר כנראה בחילוקי דעות, וזו סיבה טובה שיהיו לנו עוד כמה הופעות. 

<סתיו שפיר:>
אני רק רוצה את תשובתך לגבי המכתב, שעוד לא קיבלתי עליו - - -

<היו"ר ניסן סלומינסקי:>
בסדר, אני אראה אותי אני - - -

<סתיו שפיר:>
מה זה אראה אותו? עבר חודש וחצי. 

<היו"ר ניסן סלומינסקי:>
בסדר. אני מסביר כל הזמן בעל פה. אם זה לא טוב אז גם אכתוב. 

<סתיו שפיר:>
לא הסברת את תשובתך למכתב. 

<היו"ר ניסן סלומינסקי:>
אוקיי. אז יהיה לנו עניין שכל פעם נוכל להופיע בתקשורת. זה בסדר. 

אנחנו עוברים עכשיו לפניות. פנייה מס' 189.

<סתיו שפיר:>
לא, אותי לא מעניין להופיע בתקשורת. אותי מעניין שדברים ישתנו פה, זה בדיוק ההבדל. אם זה מה שאתה רוצה - - -

<היו"ר ניסן סלומינסקי:>
לא אני היוזם. את מביאה אותי. זה בסדר. 

<סתיו שפיר:>
אפשר פעם אחת גם לענות לטענות עצמן. 

<היו"ר ניסן סלומינסקי:>
כמו שהיה פעם בין שינוי לש"ס.

<סתיו שפיר:>
ניסן, אתה הופך את המקום הזה לבדיחה. אפשר לענות לעניינם של דברים ולא להתחמק בכל מיני פיתולים פוליטיים. 
<היו"ר ניסן סלומינסקי:>
אני חושבת שעניתי לך לעניינו יותר עמוק ממה שאפשר. תחשבי על התשובה ותראי שאני צודק. 

<סתיו שפיר:>
לא קיבלתי תשובה. הסכמת אתי על זה שהתקציב עובר פה בצורה שהיא מבזה. אחלה, בוא נשנה את זה. 

<היו"ר ניסן סלומינסקי:>
לא, לא אמרתי את זה. 

<<סתיו שפיר:>
>
אמרת. אתם לא יכולים לדון בתקציב, תגידי תודה שלפחות בהעברות התקציביות את יכולה להסתכל - - -

<היו"ר ניסן סלומינסקי:>
את מדברת התקציב כולו. עזבי, עכשיו אנחנו מדברים על העברות כספיות. 
<סתיו שפיר:>
אתה רק מסכים אתי על הטענה, אבל איפה היכולת לשנות אותה? 
<היו"ר ניסן סלומינסקי:>
אני לא יודע להגיד לך עכשיו איפה אפשר - - -

<סתיו שפיר:>
אתה יושב-ראש ועדת הכספים. 

<היו"ר ניסן סלומינסקי:>
העברה 189. בבקשה. 

<עופר מרגלית:>
הפניה נועדה למימון 88.5 מיליוני שקלים לתקצוב מענק לחברת התקשורת שזכתה במכרז שניהלה המדינה. בתקנות אתם רואים 75 מיליון כי חלק מהשינוי הוא פנימי בתוך התוכנית, אבל ציינו בדברי ההסבר את סך הכסף שמועבר לחברה. 

<יעקב ליצמן:>
מאיפה הפער בין 75 ל-89 מיליון? הוא לא מופיע כאן. כרגע אתה נוקב בסכום שלא מופיע בדף. איפה הפער של הכסף? למה זה לא מופיע בדף הזה?
<עופר מרגלית:>
כי הפירוט שמופיע פה הוא ברמה של תוכנית. יש מתחת עוד רמה, שהיא רמה של תקנות. בתוך התוכנית הזאת יש שינוי פנימי.  

<יעקב ליצמן:>
עם כל הכבוד, אדוני, אנחנו לא מבינים תוכנית. אנחנו צריכים לאשר. אתה אומר לי שאתם רוצים 89 מיליון שקלים, ו-75 הבאת לי מאיפה? הפער - - - 

<היו"ר ניסן סלומינסקי:>
מה ששואלים: 13 מיליון שקל, לאן הם הולכים? אם אתה אומר שמימון המענק לחברת התקשורת עולה רק 75 מיליון - - -
<עופר מרגלית:>
לא, לא. אחדד. 

<היו"ר ניסן סלומינסקי:>
תסביר עוד פעם, אולי לא הבנו. 

<אלעזר שטרן:>
שאלתי וקיבלתי על זה תשובה. 

<עופר מרגלית:>
זה באמת נשאל מראש על-ידי חבר הכנסת אלעזר שטרן והעברנו תשובה. סך הסכום שמועבר לחברה – לכן רשמנו את זה פה, כדי שזה יועבר בצורה ברורה – הוא 88.5 מיליון שקלים. מה שמבוצע בפנייה הזאת זה הסטה של 75 מיליוני שקלים אל התוכנית הזאת, כדי להשלים את סך הסכום של 88.5 מיליון. בעצם ה-13.5 מיליון היה בתוך התוכנית. 

<היו"ר ניסן סלומינסקי:>
היה בבסיס? אז תגיד. 

מי בעד אישור ההעברה? מי נגד? מי נמנע?

הצבעה

בעד – רוב
נגד – 1
נמנעים – אין

פנייה מס' 189 אושרה. 
<היו"ר ניסן סלומינסקי:>
תודה, הפנייה אושרה. 

<אלעזר שטרן:>
אני מבקש הערה שתירשם לפרוטוקול. 

<היו"ר ניסן סלומינסקי:>
לנושא הזה?
<אלעזר שטרן:>
כן. 

<היו"ר ניסן סלומינסקי:>
אוקיי, שהתשובה היתה טובה. 

<אלעזר שטרן:>
התשובה היתה בסדר. אבל כיוון שצוין גם שם החברה כששאלתי, וכיוון שיש בכנסת הוראות צינון של שלוש שנים או לא יודע כמה, רציתי רק להגיד שלפי מה שפורסם ב"כלכליסט", מי שהיה יועץ של שר התקשורת כשכתבו את המכרז הזה עבר כמה חודשים לפני שהמכרז יצא לעבוד בתוך אותה חברה שניהלה את זה. אני חושב שהסיפור הזה יכול להיות לא בדיון ההעברות - - -  

<יעקב ליצמן:>
למה לא אמרת את זה לפני כן? הייתי מצביע נגד. 
<אורית סטרוק:>
למה אתה אומר את זה אחרי שההצבעה היתה? אני לא מבינה. 

<יעקב ליצמן:>
אני מושך את ההצבעה שלי. 

<היו"ר ניסן סלומינסקי:>
לא, זה כבר אי אפשר. 

<אלעזר שטרן:>
אולי טעיתי. 

<אורית סטרוק:>
זה דברים שכולם - - -
<אלעזר שטרן:>
אני אומר עוד פעם – לא עשיתי מחקר על זה, אני - - -

<היו"ר ניסן סלומינסקי:>
מה שנאמר פה זה דבר שאני מציע להגיד באחריות גדולה כי אני לא יודע מה ואיך, אבל מדובר על  בן אדם מסוים שאמור היה להיות בצינון ולא היה בצינון, או משהו כזה. 

<אלעזר שטרן:>
לא אמרתי שהוא היה אמור להיות בצינון. 

<היו"ר ניסן סלומינסקי:>
אלא מה?

<אלעזר שטרן:>
אגיד בדיוק מה שאמרתי וגם אקריא, כי אמרתי גם על סמך מה שאמרתי את זה, ולכן גם לא אמרתי את זה לפני ההצבעה כדי שלא יהיו לזה משמעויות שאולי לא צריכות להיות בזה. אני רק אומר, מבחינת הניקיון שלנו, שלאו דווקא קשור לוועדה הזאת, אלא בכלל. 
חברת איי.בי.סי. שתקיים את מיזם – וצוין בדף שקיבלתי גם שם החברה - - - 

<היו"ר ניסן סלומינסקי:>
איזו חברה?

<עופר מרגלית:>
שם זמני – איי.בי.סי.

<אלעזר שטרן:>
במקביל, קובי שמש, יועצו לשעבר של השר שדחף את המיזם ופרש לפני שהמכרז הסתיים, מונה למנהל ההנדסה. זהו. 
<היו"ר ניסן סלומינסקי:>
מי היה השר שדחף את זה? זה שר בממשלה הזו או ששייך לממשלה הקודמת. 
<אלעזר שטרן:>
שר התקשורת.
<עפר שלח:>
אפילו לא בכנסת היום. 

<היו"ר ניסן סלומינסקי:>
של הממשלה הזו? 

<אלעזר שטרן:>
לא. אוקיי, הבנתי. הוא לא שר היום והוא אפילו לא חבר כנסת, אותו אדם.

<אלעזר שטרן:>
דיברתי על החברה, לא על השר. 

<אורית סטרוק:>
מה זה קשור אם הוא שר או לא שר? זה לא רלוונטי. אם היה פה איזשהו ניגוד אינטרסים - - -

<היו"ר ניסן סלומינסקי:>
הוא לא אומר שיש ניגוד. הוא אומר שהוא לא יודע אם יש ניגוד או לא. 

<אורית סטרוק:>
מישהו ביקש רביזיה על הדבר הזה?

<יעקב ליצמן:>
הצבעתי בעד אבל משכתי. אני לא עושה רביזיה. 

<משה גפני:>
שתדעי, יש בכנסת מצב שיושב בצד הזה נציג ממשלה בכיר ומסביר בלהט למה צריך להפריט חברה מסוימת; אחרי חצי שנה, אחרי שהפריטו את החברה – ואנחנו מתווכחים אתו – את מוצאת אותו בצד השני והוא מנהל החברה שהופרטה. 

<אורית סטרוק:>
אז מה יש לך להגיד על זה?

<משה גפני:>
אין לי מה להגיד. זה מה שאלעזר שטרן אמר, זו הנקיות. את רוצה שאביא דוגמאות?

<היו"ר ניסן סלומינסקי:>
אם החוק מתיר את זה אז אנחנו בבעיה וצריכים - - -

<אורית סטרוק:>
אני רוצה שנתייחס לדוגמה הספציפית. 

<יעקב ליצמן:>
כולם ככה. כל הפקידים האלו הולכים להיות - - - 

<משה גפני:>
פקידים בכירים במשרדים שונים מסבירים לוועדה או לוועדות אחרות דברים שנשמעים - - 

<היו"ר ניסן סלומינסקי:>
זה דבר שצריך לשנות את החוק. 

<משה גפני:>
- - ואחרי חצי שנה את מוצאת אותם בצד השני. 

<היו"ר ניסן סלומינסקי:>
אם יש תקופת צינון וזה בתוך התקופה – זה חמור; אם זה לאחר מכן, אז מבחינת החוק - - - 

<משה גפני:>
צינון זה עבירה על החוק. מה שהוא העלה זה לא נושא של צינון בכלל. 

<אורית סטרוק:>
זה מה שקוראים כשר אבל מסריח. אז אני עושה רביזיה ואני מבקשת שנבדוק את זה.

<היו"ר ניסן סלומינסקי:>
אם זו לא עבירה אז מה תבדקי?

פנייה מס' 193 עד 195.

<משה גפני:>
אבל צריך להתחשב בחברת כנסת. היא אומרת שהיא מגישה רביזיה. 

<היו"ר ניסן סלומינסקי:>
אמרתי - אם היא מגישה אז רשמו רביזיה. בסדר. 

<אורית סטרוק:>
מה זה קשור אם הוא שר או לא שר. 

<יעקב ליצמן:>
הצבעתי בעד אבל משכתי. 

<עופר מרגלית:>
אני לא רוצה להיכנס לפרטים של המקרה, אבל רק שתכירו את הפרטים הכלליים – אני לא מכיר את הבן אדם. בוועדת הבחירה שר התקשורת לא היה חבר. מי שהיו חברים זה משרד האוצר וחברת החשמל. 
<יעקב ליצמן:>
אני מציע לך, כידיד טוב שלך, לא להגיד את זה עוד פעם. 

<משה גפני:>
עזוב, אנחנו מכירים - - - אדוני היושב-ראש, יש בעיות יותר חמורות, תאמין לי. הרבה יותר חמורות. 

<אורית סטרוק:>
אתה מכיר את הפרטים? לא?

<היו"ר ניסן סלומינסקי:>
פנייה 193–195.
<אורי שיינין:>
הפנייה נועדה להעברת תקציב בסך 55 מיליון שקלים. 50 מיליון מתוכם מיועדים לתוכנית "סופת חול", שהיא היערכות העורף לפיגועים כימיים - ערכות מגן. זה היה בזמנו ההיערכות למתקפה מסוריה, לפני הסיכום שנערך, וגם לציוד שמשמש לטיהור וניקוי מקומות ממפגעים כימיים. 
<קארין אלהרר:>
אבל לא הפסיקו - - -?

<אורי שיינין:>
כיום ל-65%–70% מהאוכלוסייה כבר יש ערכות מגן. 
<יעקב ליצמן:>
לא, לא, לחרדים אין אף ערכת מגן. 

<משה גפני:>
וגם לא לבעלי זקנים חילוניים, בגלל שהם נראים כמו חרדים. 

<אורי שיינין:>
כולכם בטח שמעתם בתקשורת דיונים על המפעלים האלה, ואני מעריך שמשם מגיעה השאלה. בימים אלו הנושא נדון: איך אנחנו נערכים; האם יש צורך מקצועי בהמשך האספקה; וכמובן, בהקשר התעסוקתי והתעשייתי של המפעל הזה. 
<קארין אלהרר:>
אז למה אתם מעבירים כסף?

<אורי שיינין:>
50 המיליון האלה הם תקציב שמשרד הביטחון התחייב אל מול ספקים. חלק הוא כבר שילם, חלק הוא עדיין לא שילם - - -

<חמד עמאר:>
מה שאתה מבקש כבר בוצע?

<אורי שיינין:>
חלק בוצע. 

<קארין אלהרר:>
אם הם לא יחלקו את זה לאזרחים למה צריך? 

<אורי שיינין:>
סליחה?

<אורי שיינין:>
חילקו את זה לאזרחים?

<אורי שיינין:>
כן. 50 המיליון האלה - - - 

<קריאות:>
- - - 

<אורי שיינין:>
אתן רקע לתוכנית. 

<משה גפני:>
לא צריך רקע. יש 50 מיליון לערכות מגן. חלק מערכות המגן סופק כבר לאזרחים?

<אורי שיינין:>
כן. יש התחייבות של משרד הביטחון ואנחנו מעבירים כסף כדי שמשרד הביטחון יוכל לשלם. 

<יעקב ליצמן:>
אולי מישהו יסביר לנו למה עוד לא עושים לחרדים ערכות מגן?

<היו"ר ניסן סלומינסקי:>
עוד מעט יפסיקו לכולם. 

<קארין אלהרר:>
האם הן סופקו לאזרחים?

<אורי שיינין:>
כן, הן סופקו לאזרחים. 
<אלעזר שטרן:>
כל ה-50 מיליון - - -

<קארין אלהרר:>
שמשרד הביטחון יחזיר את זה. 

<אורי שיינין:>
התוכנית היא של מיליארד שקל על פני חמש שנים. 50 המיליון האלה הם תוספתיים. 
<חמד עמאר:>
כמה מתוך המיליארד שקלים כבר הושקעו?

<אורי שיינין:>
זו תוכנית של חמש שנים, מ-2009 עד 2013 – 200 מיליון שקל בשנה. אני לא יכול לתת לך תשובה עכשיו - - -

<יעקב ליצמן:>

זה מיותר. לא רלוונטי. 

<היו"ר ניסן סלומינסקי:>
רבותי, אי אפשר ככה. אחד אחד, אי אפשר שכולם מדברים יחד. אנחנו לא שומעים. 
<אורי שיינין:>

אני נותן רקע כדי שתבינו על מה מדובר. 

<עפר שלח:>
זו תוכנית שנמצאת בתת ביצוע ושר הביטחון אמר עכשיו לעצור אותה. לכן נשאלת השאלה למה אי אפשר לקחת מהתקציבים שלא השתמשו בהם עד עכשיו ולכסות את 50 המיליון שצריך לשלם. הספקים האלה סיפקו מסכות, אז הם צריכים לקבל את הכסף. 
<משה גפני:>
אין כסף כרגע. 

<יעקב ליצמן:>
עפר, אותי מטריד למה צריך להשקיע את הכסף הבא. 
<עפר שלח:>
זה ה-50 מיליון - - -

<יעקב ליצמן:>
לא, יש עוד בתוכנית. הם הולכים להשקיע עוד ועוד בחינם. 

<עפר שלח:>
שר הביטחון אמר שלא. 

<ראובן ריבלין:>
אני יכול לענות לך. עד שלא תתקבל החלטה - - - 

<יעקב ליצמן:>
עפר, כשתהיה יושב-ראש ועדת החוץ והביטחון נדבר אתך ואתה - - -

<היו"ר ניסן סלומינסקי:>
עפר, אבל התנאי הוא שלא תעזוב את הוועדה שלנו. 

<ראובן ריבלין:>
לא יכול להיות מצב שוועדת החוץ והביטחון תהיה בלי יושב-ראש. בקדנציה הקודמת, כשציפי לבני וביבי רבו, אמרתי להם שאם הם לא מודיעים לי מי אני מכנס את הוועדה לבחור. לא יכול להיות מצב שוועדת החוץ והביטחון תהיה בלי יושב-ראש. 
אנחנו צריכים להמשיך לקיים את קו הייצור של מסכות. בלי לרכוש חומר גלם לא נוכל לעשות זאת. כל עוד לא התקבלה החלטה, אנחנו צריכים להמשיך את קו הייצור, כי לחדש אחר כך את קו הייצור אנחנו - - -
<אלעזר שטרן:>
אבל אולי התקבלה החלטה. 

<ראובן ריבלין:>
הוא לא יודע. 

<עפר שלח:>
יצאה הודעה מטעם שר הביטחון שצריך להפסיק. 

<אורי שיינין:>
נכון, זה כמו שאתה אומר, אך הנושא נמצא כרגע בדיונים מקצועיים האם להמשיך. 

<ראובן ריבלין:>
אנחנו חייבים להמשיך לקיים את קו הייצור, בגלל שגם אם מפסיקים קו הייצור הזה הוא הכרחי.  

<עפר שלח:>
זה 50 מיליון תוספתי למיליארד שכבר - - - 

<היו"ר ניסן סלומינסקי:>
אבל המיליארד מתפרש על חמש שנים. הוא לא יכול מתקציב של 2014. יכול להיות שאת ה-200 הוא הוציא וזו התוספת ל-2013. 

<ראובן ריבלין:>
זו דרישה של הגנת העורף. 

<אלעזר שטרן:>
כשהחליטו לסגור טייסת בצבא באו טייסים לטוס טיסות לילה. אמרו להם: בשש בערב אין טיסות לילה, כי סגרו טייסת וכסף זה כסף. 
אם 50 המיליון זה על מה שיוצר וזה חוב לספקים – אז ברור לנו למה; אם חלק מה-50 מיליון זה על החזקה או שימור קו ייצור - זה גם ברור. רק השאלה הזאת - - - 
<ראובן ריבלין:>
זה רק קצה הדבר. אני חושב שהוועדה בראשות עפר, כפי שהיתה עד היום, היא זו שצריכה להחליט ולא הוועדה הזאת. פה מדברים על העברה. אני אומר לכם שהוועדה, שגם אתה חבר בה, דנה בנושאים האלה כבר שלוש ישיבות. אני מציע לאשר רגע כדי לא לשים מכשול. 

<אלעזר שטרן:>
אוקיי. 

<יעקב ליצמן:>
רגע. ביקשתי תשובה - למה לא נותנים לחרדים ערכות מגן. מגיע לי, אזרח. 

<ראובן ריבלין:>
זאת שאלה חשובה. למה לבעלי זקן - - - 

<היו"ר ניסן סלומינסקי:>
אורי, אם יש לך תשובה- תגיד. אם לא - תביא תשובה לנושא הזה בפעם הבאה. זה נושא שעולה כבר הרבה מאוד פעמים ואנחנו רוצים תשובה. האם הקדוש ברוך הוא מספיק כדי להגן עליהם או שצריכים ערכות?
<אורי שיינין:>
אבדוק את זה. 

<היו"ר ניסן סלומינסקי:>
מי בעד אישור פניה 193–195? מי נגד?

הצבעה

בעד – רוב
נגד – 1
נמנעים – אין

פנייה מס' 193–195 אושרה. 
<היו"ר ניסן סלומינסקי:>
פנייה מס' 193–​195 אושרה. 

<יעקב ליצמן:>
אני מבקש רביזיה. 
<היו"ר ניסן סלומינסקי:>
אוקיי, אושר ויש רביזיה. 

<יעקב ליצמן:>
בינתיים תביא את התשובות עד הרביזיה. 

<היו"ר ניסן סלומינסקי:>
אנחנו מדלגים על פנייה מס' 202 – שדה דב. בישיבה הקודמת אמרנו שלא נדון עד שלא נשמע קצת יותר פרטים על העניין. 

פנייה 211–214.

<יעקב ליצמן:>
יש לי שאלה מקדמית על הפנייה. אני רוצה לדעת למה מנכ"לית המשרד חתמה על זה באופן חריג מכל ההעברות התקציביות?

<היו"ר ניסן סלומינסקי:>
אני יכול להגיד לך בגדול, לא יודע תשובה. ראש אגף התקציבים עבד בכל מיני עבודות לפני כן. יש לו חוזה שבגינו יש תחומים מסוימים שהוא לא יכול לטפל. כנ"ל גם למנכ"לית. פעם שאלתי את השאלה הזאת ואמרו לי - - -
<יעקב ליצמן:>
לא, לא. התשובה שלך לא טובה. למה?
<נורדן שלאבנה:>
אני יכולה להתייחס? אני הרפרנטית הרלוונטית לבקשה. 

<יעקב ליצמן:>
מי הרפרנט של האוצר - - -?

<נורדן שלאבנה:>
לאנרגיה – אני. 

<יעקב ליצמן:>
מי הסגן?

<נורדן שלאבנה:>
אודי אדירי. 

<יעקב ליצמן:>
יפה, מכיר. בחור טוב, מצוין. אודי אדירי היה צריך לחתום על זה. 

<היו"ר ניסן סלומינסקי:>
לא, לא, זה עולה למעלה. אם הוא לא חותם - - - 

<יעקב ליצמן:>
הוא סגן. הנה, כל הסגנים חתמו. תראה מי חתם קודם. 

<היו"ר ניסן סלומינסקי:>
בדרך כלל הוא חותם או היא. את יכולה להסביר? גם את הפנייה וגם תשובה לשאלה שלו. 

<נורדן שלאבנה:>
התשובה היא: בגלל שהממונה לא יכול לחתום על הבקשה מפאת עיסוקיו הקודמים ולכן המנכ"לית חותמת על זה. 

<יעקב ליצמן:>
למה לא אדירי?

<נורדן שלאבנה:>
זה צריך להיות חתימה ממונה אחרי חתימה של סגן. 

<שלמה פשקוס:>
העברה בין גגות – חותם עליה הממונה; שינוי פנימי – חותם עליה הסגן. 

<היו"ר ניסן סלומינסקי:>
עוד פעם. 

<נורדן שלאבנה:>
כשיש העברה בין גגות הממונה צריך לחתום עליה. 

אחלק את הפנייה לשני חלקים. החלק הראשון הוא תקצוב של 3.9 במזומן לתקצוב תכנון ופיתוח מערכת הולכת הגז במתקני גז, מתקני PRMS, טיפול בגז. החלק לרשות הגז זה תקצוב של 7 מש"ח הרשאה להתחייב בגין עבודות ייעוץ כלכליות והנדסיות לרשות הגז. 
החלק השני של הפנייה נועד לתקצב מזומן שניתן השנה על חשבון הרשאה להתחייב שניתנה בעבר למשרד האנרגיה בגין החלטת הממשלה לתקצוב אנרגיות מתחדשות. ההחלטה קבעה יעד הפחתת גזי חממה של 20%. לשאלתה של חברת הכנסת שפיר שנשלחה אלינו - התקציב ניתן עכשיו בגלל שאנחנו מתאימים את התקציב לביצוע של משרד האנרגיה. 
<יעקב ליצמן:>
מה התקציב של משרד האנרגיה? 
<נורדן שלאבנה:>
התקציב שניתן עד היום - - -

<יעקב ליצמן:>
לא, בכלל. תקציב המדינה למשרד האנרגיה, כמה זה?

<נורדן שלאבנה:>
התקציב הוא 290 - - -

<יעקב ליצמן:>
אז תשימי לב – 290 מיליון זה התקציב, ואת מעבירה כאן 101 מיליון שקל. לפני חודשיים בתקציב המדינה לא ידעת את זה? 
<נורדן שלאבנה:>
לא נתנו את זה מבסיס - - - 

<יעקב ליצמן:>
שליש מהתקציב של המשרד את מעבירה עכשיו עוד פעם? זה המון. 

<סתיו שפיר:>
שאלה לגבי אחד הדברים שנזרקו פה בתוך הסוגריים, ולא קיבלתי עליו תשובה בטבלה - פעולות חינוך והסברה. מה הנתח של זה מתוך התקציב שאתם מבקשים ואיזה פעולות - - - ?
<נורדן שלאבנה:>
כתבנו את זה גם בתשובות. עבור פעולות חינוך והסברה - 13 מיליון; עבור תקינה ואכיפה – 8 מיליון. 

<סתיו שפיר:>
אבל מה פעולות ההסברה האלה? למי אנחנו מסבירים ומה אנחנו מסבירים?
<נורדן שלאבנה:>
זה כמו הפרסומות שאנחנו רואים בטלוויזיה על מקררים ומכשירים ששואבים חשמל. 
<סתיו שפיר:>
אם זה הפרסומות שנותנים לחברות הגז, אז אני לא חושבת שצריך לממן את זה. 

<קארין אלהרר:>
למה צריך פרסומות לחברת החשמל?

<היו"ר ניסן סלומינסקי:>
זה לא לחברת החשמל. זה משרד האנרגיה והמים לגבי שימוש - - -

<סתיו שפיר:>
אבל למה אתם צריכים פרסומות למתקני הגז? למה 13 מיליון - - - ? יש לי פשוט רעיונות ממש טובים מה לעשות עם 13 מיליון שקל. 

<נורדן שלאבנה:>
לא, זה לא קשור למתקני הגז. אנחנו מדברים פה אך ורק על פעולות חינוך והסברה שנועדו לתקצוב של אנרגיות מתחדשות, בין אם זה תוכניות לבתי-הספר או פרסומות שאנחנו רואים. זה לא קשור לגז טבעי. 

<סתיו שפיר:>
אז פרסומות על מה?

<נורדן שלאבנה:>
על מכשירים זוללי חשמל. 

<סתיו שפיר:>
מה זה? פרסומות ליעילות בחשמל? רק דברים כאלה?

<נורדן שלאבנה:>
כן. פרסומות זו אחת הדוגמאות שנתתי. זה גם פעולות חינוך והסברה. 
<סתיו שפיר:>
13 מיליון רק בשביל הדברים האלה?

<היו"ר ניסן סלומינסקי:>
היא אומרת שכן. 

<סתיו שפיר:>
אנחנו צריכים לשאול, זה סכום מאוד נאה בשביל זה. 

<יעקב ליצמן:>
את מי מחנכים שם? 

<היו"ר ניסן סלומינסקי:>
שמסבירים איזה דבר זולל חשמל יותר ואיזה פחות. להערכתי, זה דברים חשובים, אנשים לא יודעים. לדוגמה, פעם חשבו שהמזגן הוא צורך החשמל הוא הכי גדול. 
<סתיו שפיר:>
אם הם בלתי תלויים ואין שום אינטרסים אז זה נהדר. גם אז צריך לשאול אם צריך להשקיע כל כך הרבה כסף, אבל זה נהדר. השאלה את מי מפרסמים ואיך. 
<נורדן שלאבנה:>
נכון. החלק העבה יותר בפנייה שאנחנו מעבירים הוא 100 מיליון עבור המכשירים עצמם. המכשירים עצמם נועדו לאוכלוסיות מעוטות יכולת, וגם לכלל הציבור שרוכש את המכשירים האלה בחנויות. 

<היו"ר ניסן סלומינסקי:>
רבותי, מי בעד אישור פנייה 211 עד 214? מי נגד?
הצבעה

בעד – רוב
נגד – מיעוט
נמנעים – אין

פנייה 211–214 אושרה. 
<היו"ר ניסן סלומינסקי:>
תודה, ההעברה אושרה. 

אנחנו עוברים לפנייה 215. 

<צחי דוד:>
הפנייה נועדה לתקצוב 5 מש"ח לפרויקט משותף עם קרן היסוד להקמה והרחבה של כפרי סטודנטים. הכפר שמוקם כרגע הוא במועצה המקומית עמק המעיינות. הכפרים שמורחבים זה בכל רחבי הארץ.
<היו"ר ניסן סלומינסקי:>
עמק המעיינות זה בית שאן. 

<אלעזר שטרן:>
זה מה שהיה בית שאן. 

<יעקב ליצמן:>
יש אחד. איפה עוד ארבעה?

<צחי דוד:>
יש פה גם הקמה של אחד וגם הרחבה של כפרים אחרים. למשל, בקרית שמונה, בכרמיאל, באשלים - - - 
<יעקב ליצמן:>
מה הקריטריון לקבל את זה? אני רוצה להקים כפר. אני יכול להקים כפר?
<צחי דוד:>
יש תקנת כפרי סטודנטים, יש החלטות ממשלה על הקמת כפרים. הקריטריון הוא matching - מימון תואם בעברית – שאתה מעמיד מול המימון הממשלתי. 

<אלעזר שטרן:>
איפה בעמק המעיינות זה ממוקם? 
<צחי דוד:>
אני מצטער, אני לא יודע. 

<אלעזר שטרן:>
הסטודנטים בעמק המעיינות, מאיזה קמפוס? אני יכול להגיד לך מאיפה אבל זה רחוק. יש את עמק יזרעאל או עמק הירדן. 

<צחי דוד:>
אני מודה שלא ירדתי לרזולוציות האלה. 

<סתיו שפיר:>
באיזה אתרי מורשת מדובר?

<היו"ר ניסן סלומינסקי:>
זה בפנייה הבאה. כפרי סטודנטים, אם זה מצליח, זה נותן פתרון נפלא לסטודנטים. 

<יעקב ליצמן:>
לא לכולם. מגזר מסוים מקבל את זה. 
<היו"ר ניסן סלומינסקי:>
לא, לא, פתוח לכל המגזרים. אני אומר לך שמגזרים מסוימים שחשבו אחרת התחילו לנצל את זה. ליצמן, אני מודיע לך שאם יהיה לך עניין בזה תוכל לנצל את זה. 

<חמד עמאר:>
אני רוצה לדעת מה זה כפרי סטודנטים. אני לא יודע. 
<צחי דוד:>
זה סדרה של כפרים שמוקמים בדרך כלל על שטחים חומים ביישובים, מה שנקרא "שטח בייעוד ציבורי", בבניית קבע ולעתים בקרוונים. מתגוררת בהם אוכלוסיית סטודנטים בתקופת לימודיה, לעתים גם אוכלוסיית בוגרי אוניברסיטה. לפעמים זה מותר, לפעמים זה אסור, יש מקומות שאי אפשר כי סטודנטים זה ייעוד ציבורי ובוגרים זה לא. 
<היו"ר ניסן סלומינסקי:>
הם באים לגור שם ועושים פעילות חברתית, וחלק מהם נשארים לגור שם אחר כך לגור. אני רואה מה קורה בשדרות ובעוד מקומות – הם נשארים לגור אחר כך ומכניסים רוח צעירה למקומות האלה. אני חושב שזה דבר חשוב. 
<צחי דוד:>
רוב כפרי הסטודנטים הם בנגב  ובגליל. יש גם אחד שהוקם בלוד. 

<חמד עמאר:>
זה לא כפר חדש, זה יישוב קיים. 

<צחי דוד:>
אמרתי – זה הרחבה של קיימים ואחד חדש. 

<היו"ר ניסן סלומינסקי:>
מי בעד הפנייה? מי נגד?

הצבעה

בעד – רוב
נגד – מיעוט
נמנעים – 1

פנייה 215 אושרה. 
<היו"ר ניסן סלומינסקי:>
תודה, ההעברה אושרה. 

אנחנו לא דנים בתגלית בינתיים. הפנייה הבאה היא 224–229.
<צחי דוד:>
יש פה העברה של 500,000 שקלים ממשרד החינוך לקיום תחרות היורו לנוער בארץ, בהתאם להחלטת ממשלה 283 שהתקבלה בעניין הזה. 
<קריאות:>
מה זה?

<צחי דוד:>
כדורגל. זה טורניר שהיה בארץ, התארחו פה מספר נבחרות. הגיעו לפה ספורטאים מכל המדינות והממשלה החליטה שהיא תומכת. 

<היו"ר ניסן סלומינסקי:>
מה זה 2?

<צחי דוד:>
1.7 מיליון מהמשרד לאזרחים ותיקים לבית התפוצות, לפרויקט שנקרא "מזקנים אתבונן". העברנו לכם פירוט מלא לגבי הפרויקט במייל הבוקר. 

<סתיו שפיר:>
מה? לא קיבלנו. 

<צחי דוד:>
הועבר למזכירות הוועדה הבוקר. 

<היו"ר ניסן סלומינסקי:>
אז יכול להיות שעבר, אבל אנחנו יושבים פה. 
<צחי דוד:>
בגלל שזה פרויקט נקודתי, נציג המשרד יסביר. 

<חביב קטן:>
פרויקט "מזקנים אתבונן" זה פרויקט שבו בני נוער, בעיקר בתחילת התיכון, הולכים לגמלאים, לזקנים, לאנשים בבתי אבות, הולכים אליהם לבית, עוזרים להם מבחינה טכנולוגית עם כל מיני אמצעים, יושבים אתם, נותנים להם להגיע לקדמה – אם זה להפעיל מחשב, להפעיל טלפון סולולרי בצורה חכמה - - -  

<קארין אלהרר:>
זה פרויקט אישי במסגרת בית-הספר?

<חביב קטן:>
זה במחויבות אישית. זה פרויקט בשיתוף עם משרד החינוך. 

<יעקב ליצמן:>
"מזקנים אתבונן"?

<חביב קטן:>
כן. זה נקרא קשר רב-דורי. 

<יעקב ליצמן:>
מלמדים אותם - - - 

<חביב קטן:>
נותנים להם כלים להתמודד עם הטכנולוגיה. 

<אורית סטרוק:>
בתוך באותו רצף – "מזקנים אתבונן" והמכבייה?

<היו"ר ניסן סלומינסקי:>
לא באותו רצף. זה בסעיף 2. 

<צחי דוד:>
זו העברה מאותו משרד, המשרד לאזרחים ותיקים. 

<סתיו שפיר:>
אתה מעביר ממשרד הגמלאים לאקדמיה ללשון? 630,000 שקלים עוברים מהמשרד לגמלאים לאקדמיה ללשון?
<צחי דוד:>
טעיתי – זה ממשרד רוה"מ ולא משרד הגמלאים. זה היה אמור להיות בשורה נפרדת. משרד רוה"מ, בהתאם להחלטת הממשלה, מעביר לאקדמיה ללשון עברית. 
<סתיו שפיר:>
מה הוא מעביר? 630,000 שקלים עוברים ממשרד רוה"מ לאקדמיה; ו-400,000 שקלים?

<צחי דוד:>
זה המכבייה, ממשרד הגמלאים. היתה אמורה להיות הפרדה של שורה, טעות שלי. 

<סתיו שפיר:>
למה משרד הגמלאים מעביר למכבייה?

<צחי דוד:>
הם שותפים להחלטת הממשלה. 

<סתיו שפיר:>
הגמלאים משתתפים במכבייה?

<צחי דוד:>
משרד הגמלאים. האם הגמלאים משתתפים במכבייה – אני לא יודע לענות. משרד הגמלאים שותף לתקצוב המכבייה. 

<חביב קטן:>
זה חלק מהחלטת הממשלה בנושא איגום משאבים במכבייה. 

<סתיו שפיר:>
מאיפה יורד הכסף? מי הולך להפסיד מה? ספרו לנו במילים פשוטות. 
<היו"ר ניסן סלומינסקי:>
יש לנו כאן את הטבלאות מאיפה זה יורד. 

<קארין אלהרר:>
למה הגמלאים צריכים להשתתף במכבייה?

<היו"ר ניסן סלומינסקי:>
הגמלאים משתתפים רק בפרויקט של "מזקנים אתבונן". הוא אמר שהיתה טעות בשורה. 

<סתיו שפיר:>
אבל הוא אמר ש-400,000 כן לוקחים להם. 

<קרינה קליגר:>
אסביר. אני מהמשרד לאזרחים ותיקים. 400,000 זה להעברה בגין מכבייה שכבר היתה. זו החלטת ממשלה, שמספר משרדים איגמו משאבים. וכן - היו גמלאים ספורטאים. 

<סתיו שפיר:>
זה הולך למטרות של גמלאים בתוך המכבייה?

<היו"ר ניסן סלומינסקי:>
כן. 

<סתיו שפיר:>
ומאיפה זה ירד?

<קרינה קליגר:>
מהתקציב של אזרחים ותיקים. 

<סתיו שפיר:>
אבל ממה ספציפית בתקציב? 

<קרינה קליגר:>
משרד התרבות והספורט ביצע את הפעילות במכבייה בהתאם להחלטת הממשלה. 

<סתיו שפיר:>
אז למה רק עכשיו מורידים את זה מהתקציב?

<קרינה קליגר:>
כי רק עכשיו הפנייה עוברת. 

<חביב קטן:>
התקציב המשכי. המכבייה נערכה בחודש יוני. איגום משאבים ממספר משרדים לוקח זמן. עכשיו אנחנו מאגמים את התקציב. 

<סתיו שפיר:>
לקחתם מכל משרד קצת. אז זה לא בדיוק לגמלאים ספורטאים. 
<היו"ר ניסן סלומינסקי:>
כל משרד שיש לו רלוונטיות למכבייה. 

<סתיו שפיר:>
אז למה להגיד שזה לגמלאים ספורטאים?

<קרינה קליגר:>
כי 400,000 האלה הלכו לפעילויות בנושא של אזרחים ותיקים במכבייה. 

<אלעזר שטרן:>
ראיתי שזה קשור לבית התפוצות. הבנתי מההסבר שזו פעילות בחוץ, היא לא קשורה לבית התפוצות. איך בית התפוצות מתפקד בהקשר הזה?
<חביב קטן:>
פרויקט "מזקנים אתבונן" קשור לבית התפוצות. 

<צחי דוד:>
זה מבוצע באמצעות בית התפוצות. 

<אלעזר שטרן:>
חשבתי שזו פעילות בתוך בית התפוצות עם זקנים. אני מבין שזה לא הסיפור הזה. אני לא רוצה להיכנס לתוך העניין, רק להבין. זאת אומרת, בית התפוצות מוביל פרויקט שהוא מחוץ לבית התפוצות. 
<חביב קטן:>
נכון. 

<היו"ר ניסן סלומינסקי:>
מי בעד אישור העברה 224–229? מי נגד?

הצבעה

בעד – רוב
נגד – מיעוט
נמנעים – 1

פנייה 224–229 אושרה. 
<היו"ר ניסן סלומינסקי:>
תודה, ההעברה אושרה. 
אנחנו עוברים להעברה 230–231.

<נעה היימן:>
אני רפרנטית חינוך באגף התקציבים. 

<אלעזר שטרן:>
מה זה "העיר הנגלית לעין"?

<טמיר כהן:>
זה מה שהוצבע. 

<צחי דוד:>
זה פרויקט שעושה יד בן צבי במימון תוכנית המורשת. כל הפרויקטים של תוכנית המורשת – זה נשאל גם בשאלות שלכם – מאושרים בוועדת השרים לענייני מורשת. הפרויקט הספציפי הזה הוא איסוף תמונות ישנות של תל-אביב מאזרחים. אני לא יודע אם ראיתם את זה בתקשורת - יצאה פנייה לאזרחים להעביר תמונות ישנות של העיר תל-אביב, יכול להיות שגם ערים נוספות, ויצירת תערוכה וארכיב מזה. לתעד את ההיסטוריה של העיר. 
<היו"ר ניסן סלומינסקי:>
אני עובר לפנייה 232​–233. 
<יעקב ליצמן:>
את 231 עזבת?

<היו"ר ניסן סלומינסקי:>
קפצתי על החינוך?

<חמד עמאר:>
למה?

<היו"ר ניסן סלומינסקי:>
כי בזמנו החלטנו לעכב את זה עד שייפתר נושא מסוים. מתברר שעכשיו צריך לגמור את זה שר החינוך. מאחר שביום שני יהיו לנו עוד העברות, ניתן להם פוש שיגמרו את הסיפור הזה כבר. הגיע הזמן. לכן אני קופץ על זה. 
בבקשה, פנייה 232–233.

<צחי דוד:>
הפנייה נועדה לתקצוב 400,000 שקלים לתמיכה בקבורה חילונית. בתי העלמין שנהנים מהתמיכה הזאת הם במקומות כגון קרית טבעון, כפר סבא ואחרים.  

<יעקב ליצמן:>
מה ההבדל בין קבורה חילונית ללא חילונית? בקבורה חילונית קוברים אותם למעלה?
<צחי דוד:>
לא, אין קשר. זה לא רוויה. אלה בתי עלמין שלא חלים עליהם חלק מהכללים שחלים - - -

<יעקב ליצמן:>
לא הבנתי את זה. מה זה חילונית? 

<קריאה:>
לא חברה קדישא. 

<היו"ר ניסן סלומינסקי:>
הוא יודע. הוא צוחק, רבותי. 

<יעקב ליצמן:>
מה ההבדל? קוברים את כולם. 

<היו"ר ניסן סלומינסקי:>
מה זה סעיף 2?

<צחי דוד:>
223,000 שקלים מיועדים לתוכנית הבראה במועצה דתית אור יהודה. תוכניות ההבראה במועצות הדתיות נמשכות כבר מזה ארבע שנים, העברנו לכם את רשימת כל המועצות - - - 
<יעקב ליצמן:>
זה המון כסף. שוב אנחנו חוזרים לקריטריונים של מועצה דתית: מתי אתם כן עוזרים ומתי לא עוזרים? מה הקריטריונים? למה פתאום 223,000 שקל? עד כמה שאני זוכר, אתם לא נותנים במחי יד לכל המועצות. 
<צחי דוד:>
ממש לא. אסביר מההתחלה. במשך הרבה מאוד שנים, עד שנת 2009,  המועצות הדתיות היו במצב לא יציב. לקראת ראש השנה או פסח הממשלה העבירה עשרות מיליוני שקלים לשכר עובדי המועצות הדתיות. הממשלה החליטה להיכנס למהלך של תוכניות הבראה במועצות הדתיות. 
<יעקב ליצמן:>
לא מאשרים רבני שכונות, לא מאשרים רבנים ערים, לא מאשרים שום דבר. 

<היו"ר ניסן סלומינסקי:>
עכשיו אני מקווה שיתחילו האישורים. מייצבים את המועצות הדתיות. 
<יעקב ליצמן:>
אם אביא לך עוד 20 מועצות דתיות שהן בקשיים, אתה תאשר לי?
<צחי דוד:>
ודאי. כל מועצה דתית שנמצאת בקשיים ותסכים למינוי חשב מלווה לתקופה של שש שנים ולביצוע תוכנית התייעלות, אנחנו מוכנים להכניס אותה. 
מאז 2008 בוצעו תוכניות הבראה בכ-50 מועצות דתיות בעלות של 120 מיליון שקלים, כאשר המועצה לוקחת הלוואה על חצי מסכום הגירעון שלה, חצי היא מקבלת כמענק ממשלתי. בנוסף, הממשלה מממנת, במידה שיש צורך בפרישה של עובדים לצורך תוכנית ההבראה, את עלויות הפרישה. 
<היו"ר ניסן סלומינסקי:>
זה ברור שצריך להבריא קצת את המועצות הדתיות, שפעם היה שם שמחה וששון. 

<צחי דוד:>
לאחר מכן ממונה לה חשב מלווה לתקופה של שש שנים. ורק אם במשך שש שנים היא לא נקלעה לגירעונות חדשים ועמדה בכל מה שנקבע לה בתוכנית ההבראה יוסר החשב המלווה. אנחנו נמצאים כבר ארבע שנים בתוך תוכניות ההבראה. המועצות שעברו תוכנית הבראה נמצאות במצב הרבה יותר יציב, הן שומרות על מסגרת התקציב שלהן ולא חורגות. בסך הכול זה תהליך מוצלח. אור יהודה חתמה לאחרונה על ההסכם, ולכן זה מבוצע כרגע. 

<היו"ר ניסן סלומינסקי:>
מה זה בסעיף 4 - 37,200? לא כתוב מה – אלף, מיליון?
<צחי דוד:>
37.2 מיליון שקלים. 

<יעקב ליצמן:>
רגע, רגע, סעיף 3 - - -

<אלעזר שטרן:>
גם אני רוצה לשאול על סעיף 3 – זה לא כספים קואליציוניים?

<היו"ר ניסן סלומינסקי:>
אני לא יודע. שיסביר. 

<צחי דוד:>
"קשרים עם הגולה" זה פרויקט שהמשרד מבצע בשנים האחרונות, שבו שליחים מהארץ יוצאים לקולג'ים ומכללות שנמצאים בהם תלמידים יהודים, עושים להם הכרות עם היהדות, הכרות עם ארץ ישראל.

<יעקב ליצמן:>
איזה משרד ממונה על זה?

<צחי דוד:>
המשרד לשירותי הדת. 

<אלעזר שטרן:>
אגיד לך מה עניתם לי. 

<יעקב ליצמן:>
משרד ראש הממשלה - - - 
<אלעזר שטרן:>
אגיד לך מה עניתם לי: בקשרים עם הגולה מדובר בהגדלה של הפעילות הקיימת. 

<היו"ר ניסן סלומינסקי:>
אז הנה, הוא מסביר מה. 

<צחי דוד:>
נכון, זה הגדלה. 

<יעקב ליצמן:>
עם כל הכבוד, זה לא דתות. 

<קריאה:>
זה מתן מענה הלכתי - - -

<היו"ר ניסן סלומינסקי:>
את זה אני יודע, לכן תהיתי. אסביר, אני יודע. לדוגמה, "ארץ חמדה". יש אלפי שאלות מהגולה, ולא בכל מקום יש רבנים שיכולים לפסוק. שולחים אין-סוף שאלות ומקבלים תשובות - אם ראית את הספרים שמוציאים ב"מראה הבזק". יש צוות גדול של אנשים שמקבל את השאלות, נותן תשובות מוסמכות. 
<אלעזר שטרן:>
אבל "עולם קטן" עושים את זה בחינם. 

<היו"ר ניסן סלומינסקי:>
לא, לא. 

<קארין אלהרר:>
זה לא בחינם? 
<היו"ר ניסן סלומינסקי:>
לא, לא. זה שאלות אמיתיות, יושב צוות שלם. 

<קארין אלהרר:>
אני לא מאמינה. על זה גובים כסף? 

<היו"ר ניסן סלומינסקי:>
זה שאלות שמגיעות מכל העולם. שאלות מאוד מסובכות מחוץ לארץ - - -

<קארין אלהרר:>
שאלות יהודיות הלכתיות – על זה גובים כסף? אני ממש לא מאמינה. 

<היו"ר ניסן סלומינסקי:>
מה פירוש? את שמה צוות שלם שיושב. אני יודע רק על מקום אחד, אבל יש כמה אתרים כאלו. 

<יעקב ליצמן:>
מי אומר שהם יודעים לענות?

<היו"ר ניסן סלומינסקי:>
כמעט כל אחד כזה מקבל אישור. על חלק גדול עובר רב זלמן גולדברג. ב"ארץ חמדה", אני יודע שהוא עובר על זה. 
<יעקב ליצמן:>
זאת אומרת, זה תפור למישהו. 
<היו"ר ניסן סלומינסקי:>
לא. אני מדבר על מקום שאני יודע, אבל יש עוד כמה כאלה. דרך אגב, נמצאים שם גם חרדים, מקבלים מזה גם, וזה בסדר גמור. דע לך, השאלות מהגולה הן שאלות מאוד מסובכות, של נישואי תערובת וכל מיני דברים מאוד לא פשוטים. 
<קריאה:>
זה קואליציוני, נכון?

<היו"ר ניסן סלומינסקי:>
לא, אני לא יודע להגיד. זו עבודה אמיתית שעושים. 
מי בעד פנייה 232–233?

הצבעה

בעד – רוב
נגד – מיעוט
נמנעים – אין

פנייה 232–233 אושרה. 
<יעקב ליצמן:>
רביזיה. 

<סתיו שפיר:>
רביזיה. 

<היו"ר ניסן סלומינסקי:>
טוב. אושר עם רביזיה. 

פנייה מס' 237–238.

<צחי דוד:>
הפנייה נועדה לתקצוב החלטות הממשלה למגזר הדרוזי ולמגזר הבדואי בצפון בתחום שיקום שכונות במשרד השיכון – 5.2 מיליון ליישובי הדרוזים ו-2.5 לבדואים בצפון. 
<היו"ר ניסן סלומינסקי:>
למה זה?

<צחי דוד:>
יש שתי תוכניות רוחביות ליישובי הדרוזים וליישובי הבדואים, בשתיהן יש פרויקט שיקום שכונות ביישובים האלה. ענינו לשאלות הח"כים – זה מתמקד בעיקר בנושאי תעסוקה והורות זהירה. 

<היו"ר ניסן סלומינסקי:>
מי בעד פנייה 237–238?

הצבעה

בעד – פה אחד
נגד – אין
פנייה 237–238 אושרה. 
<היו"ר ניסן סלומינסקי:>
תודה. הפנייה אושרה. 

<פנייה 240–242.>
<אלעזר שטרן:>
אני מבקש שלא תדון בזה. 

<היו"ר ניסן סלומינסקי:>
תן לי רק להבין מה זה ונראה. 

<צחי דוד:>
הפנייה נועדה לתקצוב הנושאים הבאים: 47 מיליון שקלים לתכנון בקרקע מדינה וקרקע פרטית במגזרי המיעוטים, בהתאם להחלטה 1539. זה פיתוח ב-13 יישובים ערבים. 

<חמד עמאר:>
כמה מתוכם זה למגזר הדרוזי? 

<צחי דוד:>
40 מיליון שקלים למוסדות ציבור במגזר הכפרי, בהתאם לסיכום תקציבי בין המשרדים. 

לשאלות הח"כים - העברנו את רשימת הקריטריונים לוועדה במייל הבוקר. קיבלנו אישור שזה התקבלה. 
<סתיו שפיר:>
אנחנו לא קיבלנו רשימה של הקריטריונים. 

<היו"ר ניסן סלומינסקי:>
אתם מעבירים את זה הבוקר. אנחנו יושבים כאן מהבוקר ולא יכולים לראות את זה וזה לא טוב. חבל.  

<סתיו שפיר:>
אנחנו בוועדה הזו מ-10:00.

<צחי דוד:>
ברגע שקיבלנו למשרד, ב-7:00 בבוקר היום העברתי את זה למייל של הוועדה. 

<סתיו שפיר:>
אז צריך להעביר את זה לפני או שאי אפשר לדון בזה. 

<טמיר כהן:>
זה לא כל הזמן. בדרך כלל הם מקפידים להעביר בזמן. 
<צחי דוד:>
ברגע שקיבלנו למשרד העברנו. 

<היו"ר ניסן סלומינסקי:>
אפשר לצלם את זה ולהביא לנו בינתיים? אתה תסביר ובינתיים ינסו לצלם. 

<צחי דוד:>
הגדלה לחברות מתכננות בהתאם לתוכנית העבודה של המשרד – 20 מיליון שקלים; תקצוב 6.3 מיליון שקלים לפינוי בינוי תכנון מתארי. 
<היו"ר ניסן סלומינסקי:>
באיזה אזורים?

<צחי דוד:>
במספר ערים: ראשון לציון, ירושלים ואשדוד. אתמול נשאלנו, לא הספקנו לבדוק - - - 

<אלעזר שטרן:>
איזה סעיף?

<צחי דוד:>
4. 

תקצוב 30 מיליון ש"ח בהתאם להחלטות הממשלה לקידום המגזר הדרוזי והבדואי, שציינו לפני רגע, ו-20 מיליון ש"ח לתחזוקת דיור ציבורי בהכנסות מנכס. 

<יעקב ליצמן:>
כמה הכנסות יש שאתה נותן מזה 20 מיליון שקל?

<צחי דוד:>
עכשיו כבר אין הכנסות, אין כרגע מכר של דיור ציבורי. זה הכנסות שנצברו בעבר. 

<יעקב ליצמן:>
אין הכנסות מדיור ציבורי?

<צחי דוד:>
לא, אין מבצע מכירות מאז 2011. 

<יעקב ליצמן:>
אבל יש גם שכירות. 
<צחי דוד:>
זה הכנסות ממכר. לא דיברנו על שכירות. 

<יעקב ליצמן:>
כמה כסף נכנס מהדיור הציבורי? גם שכירות זה כסף. 
<היו"ר ניסן סלומינסקי:>
זה משהו אחר. כאן הוא מדבר רק על הכנסות ממכר. 

<יעקב ליצמן:>
יש קופה. 

<היו"ר ניסן סלומינסקי:>
יש הבדלה בין מה שמקבלים ממכר, ששם יש החלטה. היתה מלחמת עולם בין משרד השיכון לבין משרד - - - 
<צחי דוד:>
הכנסות משכר דירה מממנות את התפעול השוטף של הדיור הציבורי. אין נצבר שאפשר לעשות ממנו פעולות נוספות. 

<יעקב ליצמן:>
אוקיי. כמה כסף - - - ?

<צחי דוד:>
כמה כסף מדי שנה משכר דירה?

<אריאל לוין:>
קרוב ל-200 מיליון. 

<סתיו שפיר:>
אני לא כל כך מבינה איך התקציב של הדיור הציבורי מתחלק. 20 מיליון אתם מעבירים עכשיו; כתבתם לי ש-47 מיליון כבר יש לכם בתקציב - - -

<צחי דוד:>
יש 47 מיליון בבסיס תקציב המשרד. בנוסף ל-47 מיליון, בתוך העמלה של החברות המשכנות יש עוד תקציב שמיועד לתחזוקה. זה עוד כמה עשרות מיליוני שקלים בכל החברות. 
<סתיו שפיר:>
כמה?

<צחי דוד:>
אני לא רוצה להגיד בשלוף, אשלח לך תשובה. אבל זה סכום נוסף. בנוסף, המשרד, בהתאם לצורך השוטף שנובע מדירות מתפנות – כשדייר דיור ציבורי נכנס לדירה הוא מקבל אותה פיקס. גם אם הדירה היתה במצב סביר, הוא מקבל אותה פיקס. 

<סתיו שפיר:>
זה כבר לא קורה הרבה שנכנסים לדיור הציבורי. 

<צחי דוד:>
מעל 1,000 דירות בשנה, זה לא מעט. אני מכיר 1,000, יכול להיות שזה טיפה יותר השנה, אולי בגלל זה עושים את ההגדלה. הדייר מקבל את הדירה פיקס, זה גוזר X  הגדלות, מעבר ל-47 מיליון שקלים בשנה. השנה המשרד כבר העביר עוד 20 מיליון ואלה 20 נוספים לתחזוקת הדיור הציבורי. 
<חמד עמאר:>
בסעיף הראשון – 47.5, אני מבקש לא להצביע על זה כי אני רוצה לקבל פירוט כמה כסף מועבר לתכנון למגזר הדרוזי. 
<היו"ר ניסן סלומינסקי:>
מישהו יודע להגיד איך - - -

<חמד עמאר:>
נמצאים עוספייה, דליה ומגאר בתוכנית הזאת. שלושתם לא מקבלים תקציב. האחראי במשרד ראש הממשלה לא מעביר. חסר להם 8 מיליון שקל לתכנון. אני מבקש לעצור את ההעברה הזאת. בהעברה מס' 5 - - -
<צחי דוד:>
זו העברה אחת. אם עוצרים - עוצרים הכול. 

<חמד עמאר:>
אז שיעצרו הכול. לא יכול להיות ששלושה יישובים דרוזים לא יקבלו שקל אחד לתכנון כשהם נמצאים בתוך התוכנית, בתוך עשרת היישובים. אם לא אקבל פירוט כמה יקבלו היישובים הדרוזים אגיש רביזיה ולא אאפשר להעביר את זה. 
מספר 5 - ביקשתי גם בפעם שעברה. 

<היו"ר ניסן סלומינסקי:>
יש 29.46 מיליון. כמה הדרוזים מקבלים וכמה הבדואים?
<צחי דוד:>
דרוזים וצ'רקסים - 22 מיליון, הבדואים – 7 מיליון. 

<חמד עמאר:>
למה אתם לא עושים בנפרד? ביקשתי את זה. אתם מנסים לאחד את האגף יחד – את הדרוזים והצ'רקסים עם המיעוטים. אני מבקש כל פעם ממשרד ראש הממשלה, ואתם לא עושים את זה. סעיף ראשון – 47 מיליון, צריך לעצור אותו כי לשני יישובים שם חסרים 8 מיליון שקלים כדי לקדם את תוכניות המתאר שלהם. אין להם את הכסף הזה, לא מעבירים להם את הכסף הזה. 
<צחי דוד:>
אין עוד תוכניות מתאר, אולי זה הסיפור. משרד השיכון לא מבצע תוכניות מתאר - - -
<חמד עמאר:>
אני מדבר על סעיף 1. 

<צחי דוד:>
גם בסעיף 1. 

<חמד עמאר:>
אתה רושם משהו לא נכון? 
<צחי דוד:>
- - - לא עושה תוכניות מתאר, היא עושה תוכניות מפורטות. אם זה מתאר זה מינהל תכנון, זה פרויקט משותף - - -

<חמד עמאר:>
מפורטות. חסר להם כסף. 

<צחי דוד:>
אם זה מפורטות אז אני לא יודע, אני לא מכיר. 

<חמד עמאר:>
לכן, מה שאני מבקש זה לעצור את ההעברה הזאת. 

<היו"ר ניסן סלומינסקי:>
אתה יודע לפרט את סעיף 1 – 47 מיליון? 

<צחי דוד:>
לא. לא יודע את החלוקה בין היישובים.
<היו"ר ניסן סלומינסקי:>
אפילו בגדול?

<צחי דוד:>
החלטת הממשלה קובעת ועדות מקצועיות אזוריות וועדת היגוי עליונה. בנוסף, יש כמובן אינפוט מקצועי של משרד השיכון איפה ניתן לקדם כרגע ואיפה לא. למה ביישוב כזה או אחר – אני לא יודע. 
<חמד עמאר:>
היתה החלטה להעביר 120 מיליון לאזורי תעשייה. התברר לי שלדרוזים לא העבירו שקל אחד. 

<אלעזר שטרן:>
ביקשתי את הרשימה וקיבלתי תשובה שזה יעבור בנפרד, וזה לא עבר. 

<היו"ר ניסן סלומינסקי:>
בסעיף 5, מתוך ה-29 מיליון 22 מיליון הולכים לדרוזים?

<צחי דוד:>
כן. 

<היו"ר ניסן סלומינסקי:>
אז אני מציע שנאשר את זה ואתה תגיש רביזיה, יהיה תלוי רק בך. הם יצטרכו לשבת אתך ולסגור אתך את זה. 

<אלעזר שטרן:>
סליחה, גם אני מגיש. אני בדואי. 

<היו"ר ניסן סלומינסקי:>
חמד, אני נותן לך את הכוח. 

<אלעזר שטרן:>
אבל יש לי עוד שאלה. למה אתם שמים את הדרוזים ואת הצ'רקסים יחד ואת הבדואים לחוד? מה הדמיון בין ה - - -?
<צחי דוד:>
ההסבר לא יהיה טוב, אבל אסביר. יש שתי החלטות ממשלה, אחת מדברת על המגזר הדרוזי והצ'רקסי ובהחלטה הזאת נקבע שיהיו תקנות ייעודיות להחלטה זו. בנוסף, עברה החלטת ממשלה אחרת שקובעת שיהיו תקנות ייעודיות למגזר הבדואי בצפון. דרך אגב, יש גם החלטת ממשלה – אנחנו לא דנים בה כרגע – על המגזר הבדואי בדרום. 
<אלעזר שטרן:>
את זה אנחנו יודעים. 

<סתיו שפיר:>
הסתכלת על הדפים שעברת, שקיבלתי עכשיו. כתבת: 570 יישובים המוגדרים באזורי עדיפות לאומית. זה לא עונה על השאלה איזה יישובים. אזורי עדיפות לאומית, כולנו יודעים שחלקם מוגדרים פוליטית וחלקם מוגדרים באמת סוציו-אקונומי. אחרי שינוי הקריטריונים של אזורי עדיפות לאומית, אז אני שואלת ספציפית. 
<צחי דוד:>
לי אין את רשימת היישובים, אני לא יודע אם נקבעה. יש קריטריונים שלפיהם המשרד בונה את תוכנית העבודה, פונה לרשויות ואומר להן: אלה הכללים. מי שמקבל את הניקוד הכי גבוה, לפי הקריטריונים שאת רואה, הוא זה שיקבל. אין לי כרגע רשימה ספציפית – יישוב זה מקבל ויישוב זה לא מקבל. זה תוצאתי.  

<סתיו שפיר:>
אז למה צריכים עכשיו את הכסף? 
<צחי דוד:>
אי אפשר לצאת בקול קורא לפני תקציב. 

<סתיו שפיר:>
לכמה יישובים אתם עומדים לתת תקצוב?

<צחי דוד:>
זה תלוי בשיעור ההשתתפות שיהיה בכל יישוב. זה תלוי כמה מוסדות יוגשו בכל יישוב. אפשר לקבל את זה תוצאתית. 
<סתיו שפיר:>
האם יהיה פיזור ברחבי הארץ? האם זה הולך להיות מרוכז באזור אחד?

<אריאל לוין:>
יהיה פיזור בכל הארץ. 

<סתיו שפיר:>
פיזור שווה בכל הארץ?

<אריאל לוין:>
לפי הקריטריונים. 

<משה גפני:>
מה זה משק סגור?
<צחי דוד:>
זו שיטה שבה אנחנו מפתחים את התשתיות לבנייה חדשה. לצורך העניין, ביישוב ביתר עלית מחר משווקים 2,000 יחידות דיור. אנחנו גובים מהקבלנים או מקבוצות הרכישה שמקבלות את המגרשים X שקלים עבור תשתיות – כבישים - - - 

<משה גפני:>
הבנתי. אז למה מודיעין מפחיתים ומעלה אדומים מעלים?

<צחי דוד:>
המשרד ואנחנו משתדלים לקבוע באופן מידתי. בעת בניית התקציב המשרד אומד באופן הכי טוב כמה עבודות פיתוח הוא הולך לבצע בכל יישוב ויישוב. לדוגמה, במודיעין המשרד אמר: אני הולך לבצע עבודות ב-180 מיליון שקל; בחריש הוא אמר – נבצע ב-100 מיליון שקל. 
<משה גפני:>
בחריש אתם מוסיפים. 

<צחי דוד:>
בחריש אנחנו מוסיפים הרבה. 

<משה גפני:>
לא הרבה, 20. 

<צחי דוד:>
נכון, אתה צודק. זו העברה שניה. הוספנו כבר 300 בהעברה קודמת. 

<משה גפני:>
נצרת עלית – אתם מורידים; מודיעין – אתם מורידים. 

<צחי דוד:>
בפועל, לעתים המכרזים לא מתחלקים קלנדרית לפי התוכניות שלנו, חלקם נדחים לשנה הבאה.  נצרת עלית זו דוגמה מצוינת. למה אנחנו מורידים? המכרזים שם נדחים קצת כי יש שם בעיות ביסוס קשות, זה שיפועים מאוד גדולים. לכן המכרזים נדחים בחודשיים ויצאו בשנה הבאה. לעומת זאת, בחריש קצב הפיתוח מואץ מאוד, הוא הולך מאוד מהר ואנחנו מגדילים להם. עושים התאמות. בכל מקרה, זה לא במימון מדינה, זה במימון גבייה. 

<היו"ר ניסן סלומינסקי:>
אני מציע שנלך בדרך שאמרנו - נאשר את זה ואתה תגיש רביזיה. 

<אלעזר שטרן:>
גם אני - - -

<היו"ר ניסן סלומינסקי:>
תן לו לבד, תן לו לסדר את זה. 

<אלעזר שטרן:>
הוא יסדר עם הדרוזים, אני אסדר עם הבדואים. 

<היו"ר ניסן סלומינסקי:>
מה הבעיה עם הבדואים?

<אלעזר שטרן:>
כמו הדרוזים, אותו דבר - רשימה של היישובים. 

<היו"ר ניסן סלומינסקי:>
את הרשימה תקבל בלי קשר. את זה הוא ייתן לכולם. 

<אלעזר שטרן:>
רשימת היישובים, הבטחתם לי. 

<צחי דוד:>
אין בעיה, נעביר את הפירוט ברמה היישובית. 

<היו"ר ניסן סלומינסקי:>
מי בעד פנייה 240–242? מי נגד? מי נמנע?

הצבעה

בעד – רוב 
נגד – אין
נמנעים – 1

פנייה 240–242 אושרה. 
<חמד עמאר:>
אני מבקש רביזיה. 

<היו"ר ניסן סלומינסקי:>
אוקיי, אושר. חבר הכנסת עמאר מבקש רביזיה. צחי, אני רוצה שנגמור עם הרביזיה עד יום שני. בשבוע הבא ההעברות יהיו ביום שני. תשבו אתו ותסגרו את הסיפור הזה. 

פנייה 243–245.
<צחי דוד:>
הפנייה נועדה לתקצוב הנושאים הבאים: 29 מיליון שקלים למשרד לירושלים והתפוצות, בהתאם לסיכום בין המשרדים. הסיבה שזה לא מתוקצב בבסיס היא שהמשרד הוקם בסמוך מאוד לאישור תקציב המדינה, הדברים לא יכלו להיסגר באותה עת ולכן הוא מתוקצב כעת על שינוייו ולא בבסיס התקציב. 
7 מיליון שקלים בהרשאה להתחייב עבור פיתוח אגן העיר העתיקה. מדובר בתוכנית ממשלתית שהיא החל משנת 2005 והיא נמשכת. אנחנו מתקצבים בהתאם לקצב הביצוע. 
<משה גפני:>
מה התוכנית?

<צחי דוד:>
תיכף ייכנס נציג המשרד ויסביר קצת יותר. הוא פה. 

2.5 מיליון שקלים ליישום החלטת ממשלה 1539, תוכנית המיעוטים שדיברנו עליה קודם. מדובר בתקציב לניהול התוכנית במשרד ראש הממשלה. 

2 מיליון שקלים להסברה וליווי תהליך החקיקה בכנסת של התוכנית להסדרת ההתיישבות הבדואית בנגב. 

1 מיליון שקלים - בהתאם להחלטת הממשלה 3708, להערכה ומחקר של התוכנית. זו תוכנית של 1.2 מיליארד לקידום היישובים הבדואים וישנו רצון לבצע תהליך של הערכה ומחקר לאורך התוכנית. 
<משה גפני:>
29.5 מיליון עבור המשרד לירושלים והתפוצות - למה זה הולך?

<חגי אליצור:>
אסביר מה ששלחנו לחלק מחברי הכנסת וגם לוועדה. יש כמה דברים שאנחנו עושים, ויש גם תהליכים - - - 
<שמעון סולומון:>
דרך אגב, למה לחלק מהחברים, למה לא לשלוח לכולם?
<חגי אליצור:>
ביקשו מאתנו אז שלחנו. שלחנו גם לוועדה עצמה. 

<סתיו שפיר:>
זה באמת רעיון טוב. אתם יכולים לשלוח את כל המידע שאתם שולחים לגבי כל שאלה שאנחנו שואלים לכולם. 

<חגי אליצור:>
לך שלחנו. 

<סתיו שפיר:>
אני יודעת שלי שלחתם, אבל אני אומרת שתפיצו את זה כבר לכולם. 

<חגי אליצור:>
שלחנו לוועדה ולאלה שביקשו ספציפית. חשבנו שזה מספיק. 

<היו"ר ניסן סלומינסקי:>
בסדר, אז תעשו קבוע לכולם, או שנבקש מהוועדה שיפיצו לכולם. 

<חגי אליצור:>
אין שום בעיה. 

<משה גפני:>
29.5 מיליון. 

<חגי אליצור:>
אסביר. אסביר מעט על תחום התפוצות. יש כמה וכמה תחומים שאנחנו עוסקים בהם, אפשר אותם לחלק לשלוש מטרות. 

<משה גפני:>
לפני שאתה מפרט – 29.5 המיליון האלה, מתי סוכם עליהם? כשהוקמה הקואליציה?
<צחי דוד:>
ערב אישור תקציב המדינה. 
<משה גפני:>
אז למה זה לא היה בתקציב?

<צחי דוד:>
הסברתי – באותו שלב המשרד היה בשלבי הקמה. היה צורך להפריד מהחלקים של ההסברה שנשארו במשרד ראש הממשלה. לא ידענו לתקצב את זה - - - 
<היו"ר ניסן סלומינסקי:>
חודש אחרי כן אף אחד לא ידע מי הוא השר על ירושלים ומי על התפוצות. בסוף מישהו לקח את שניהם. 
<חגי אליצור:>
כמו שצחי קודם, מכיוון שהמשרד הוקם ממש בסמוך, אנחנו פועלים בשלושה תחומים: חיזוק הזהות היהודית, בעיקר של צעירים בתפוצות, בכמה וכמה תוכניות. למשל, מה שאנחנו קוראים בגדול "החוויה בישראל ומפגש", שזה אומר להביא לפה צעירים. חלק נעשה במשרד ראש הממשלה - - - 

<משה גפני:>
זאת אומרת, יש כסף שמדינת ישראל משקיעה, חוץ מ"מסע" ו"תגלית", בבני נוער בחו"ל להביא אותם לארץ. כמה כסף יש בתקנה הזאת?

<היו"ר ניסן סלומינסקי:>
זה להביא אותם או רק לתת להם שם?

<חגי אליצור:>
אנחנו משקיעים כסף גם שם וגם מביאים אותם לפה. 

<משה גפני:>
כמה כסף זה התוכנית?

<חגי אליצור:>
תלוי איזו תוכנית. 

<משה גפני:>
בגדול. 

<היו"ר ניסן סלומינסקי:>
כמה אתם משקיעים שם וכמה אתם משקיעים כדי להביא אותם לפה?

<אלעזר שטרן:>
ביחס לבני ישיבות חו"ל.

<משה גפני:>
עוד פעם. למה אתה מתערב במה שאני שואל?

<אלעזר שטרן:>
אני יודע לאן זה הולך. 

<משה גפני:>
אל תקשיב לאחרים. 

<חגי אליצור:>
יש לי מזל מאוד גדול שאני משרה מקצועית ולא פוליטית, אז אני לא מבין בזה. אבל אני רוצה להסביר מה שאני כן מבין. 

מתוך התקציב של 29.5 מיליון אנחנו משקיעים – מעבר ל"מסע" ו"תגלית" - בערך 5 מיליון שקלים בשביל להביא לפה והשאר לפעילויות שאנחנו עושים שם. 
<משה גפני:>
וזה כל התקציב או שזו תוספת לתקציב קיים?

<חגי אליצור:>
זו תוספת לתקציב. 
<משה גפני:>
בסך הכול הכללי אני שואל כמה. 

<חגי אליצור:>
בסך הכול הכללי זה מתחלק גם כן משהו כזה. כיוון שהתוכניות הגדולות שמביאות לפה אנשים זה "תגלית" ו"מסע", שנמצאות במשרד ראש הממשלה מהרבה סיבות, אנחנו עושים לזה כל מיני השלמות. למשל, כמו גילאי תיכון שלא מגיעים עם משרד ראש הממשלה, למשל - - - 

<היו"ר ניסן סלומינסקי:>
תוכנית "לפיד" זה קשור אליכם?

<חגי אליצור:>
תוכנית "לפיד" זה קשור אלינו. אנחנו אתם גם על תוכנית - - -
<משה גפני:>
מה זה תוכנית "לפיד"?

<היו"ר ניסן סלומינסקי:>
זה לילדים שהסוכנות ואחרים אומרים שחבל להשקיע בהם. המשרד הזה אומר להיפך, שההשקעה בצעירים - - -

<סתיו שפיר:>
איזה נוער? 

<היו"ר ניסן סלומינסקי:>
זה נקרא "לפיד", לא קשור ליאיר לפיד. משקיעים בילדים - - -

<משה גפני:>
לא חשוב. כמה בסך הכול הכסף?

<חגי אליצור:>
סך הכול הכסף שבבסיס התקציב פלוס הסכום המלאה – אנחנו משקיעים 10 מיליון בשביל להביא לפה ושאר הכסף, שזה בערך 45 מיליון - - - 
<משה גפני:>
זאת אומרת, אנחנו מדברים על תוכנית של 55 מיליון. למה זה לא יחד עם "מסע" ו"תגלית", בסעיף אחר שבו מביאים ילדים ש"מסע" ו"תגלית" לא מטפלים בהם? מה, זו חלוקה פוליטית? מה החלוקה?
<חגי אליצור:>
זו לא רק חלוקה פוליטית. 

<משה גפני:>
לא רק. מה עוד?

<חגי אליצור:>
יש לזה גם משמעויות מאוד גדולות. "מסע" ו"תגלית" הן תוכניות מאוד מאוד גדולות, שבעיני יהדות התפוצות יש משמעות רבה למעורבות ראש הממשלה בדבר הזה, שזה נמצא אצלו, שהוא דואג לזה.  

<סתיו שפיר:>
יהדות התפוצות – כלומר שלדון. 

<היו"ר ניסן סלומינסקי:>
לא. אולי אגיד מילה אחרת, גפני. שתי התוכניות האלו הן רק שליש. יש שני שליש שנותנים הסוכנות או הנדבנים של הסוכנות, כמו ברונפמן ואחרים. פה, כנראה, הם לא מוכנים להשקיע, לפחות מי שדיבר אתי במקרה. 

<משה גפני:>
מי לא מוכן להשקיע?

<היו"ר ניסן סלומינסקי:>
הסוכנות וכל האחרים לא משקיעים בגילאים האלה, הם אומרים שזה חבל. לכן פה זו רק השקעה של המשרד, כנראה, בלי שותפות והשתתפות של אחרים. 

<משה גפני:>
השאלה היא למה זה לא נמצא במשרד אחד, עם סעיפים שונים, כמו שנהוג. אז אתה רואה שפה זה תלמידים שהם מעל תיכון או לפני תיכון, ופה אתה רואה נערים בתיכון. אם זה נמצא במשרדים שונים זה לא יעיל. 

<חגי אליצור:>
אז אסביר בכל זאת איפה נמצאת היעילות. 

<סתיו שפיר:>
אוסיף שאלה: מה הכוונה לזהות יהודית, שאתם מחנכים?

<היו"ר ניסן סלומינסקי:>
לאט לאט. קודם כול תסביר למה זה בשני משרדים. 

<חגי אליצור:>
הנושא הזה הוקם במשרד ראש הממשלה, עוד לפני שהוקם משרד התפוצות. יש שר תפוצות משנת 2000, יש משרד תפוצות משנת 2009 בלבד. יש משמעות מאוד גדולה בעיני יהדות התפוצות לכך שפרויקטים מסדר גודל כזה נמצאים תחת חסותו של ראש הממשלה, וזה דבר מאוד חשוב. עם זאת אני אומר שבעניין היעילות, אנחנו במשרד יוצרים עכשיו – וזה חלק מהכסף שאנחנו צריכים – גם תוכנית אסטרטגית גדולה לממשלת ישראל עם יהדות התפוצות. כבר יש כמה וכמה צעדים, גם שהוצגו לראש הממשלה וגם בשיתוף עם יהדות התפוצות באופן מאוד עמוק, של כל העולם ולא רק צפון אמריקה, וגילאים שונים וכו'. אנחנו בונים תוכנית אסטרטגית שבתוכה ישתלבו "תגלית" ו"מסע". כל פרויקט יהיה במקום הכי ראוי לו, אבל תהיה במשרד התפוצות ראייה כללית של כל הפרויקטים ושל כל הגילאים. 
<משה גפני:>
הבנתי, זה בסדר – 55 מיליון. מה שנראה זה שהממשלה מאוד דואגת היום להביא בני נוער מחו"ל לארץ. 

<היו"ר ניסן סלומינסקי:>
לא הממשלה, המשרד הזה. 

<משה גפני:>
גם משרד ראש הממשלה. זו פנייה שעומדת על סדר היום, ב"תגלית" ו"מסע".

<היו"ר ניסן סלומינסקי:>
אין שם צעירים, לצערי. 

<משה גפני:>
גם במשרד התפוצות יש כסף בשביל להביא אנשים לארץ.

<היו"ר ניסן סלומינסקי:>
קצת. 10 מיליון, לצערי. 

<משה גפני:>
לא חשוב. גם שם וגם פה. זאת אומרת, הממשלה מאוד משקיעה בזה. 

<ראובן ריבלין:>
ודאי. 

<היו"ר ניסן סלומינסקי:>
רב מוישה, אם זה יהיה תלוי בו, יש עוד מקור שמביא הרבה מאוד עולים – יותר מהתוכניות האלה - ולא מתוקצב כרגע. אבל זה לא תלוי בו, לצערי. 

<ראובן ריבלין:>
אדוני היושב-ראש, זה חשוב, אבל למה תלמידי - - -

<משה גפני:>
זה כן בו. לא בו באופן אישי, אבל במשרד שלו. 

<היו"ר ניסן סלומינסקי:>
גם במשרד שלו לא תלוי. 

<משה גפני:>
תלוי במשרד שלו. גם אני הייתי פעם בקואליציה. 

<סתיו שפיר:>
חגי, אשמח לתשובה לשאלותיי. 

<חגי אליצור:>
לגבי חיזוק זהות יהודית – אני חושב שאני מבין לאן השאלה מכוונת, אנסה לענות. 

<משה גפני:>
היא שואלת בתמימות. 

<סתיו שפיר:>
אני שואלת בצורה פשוטה. יש כל מיני זהויות יהודיות. תסתכל על החדר הזה – יש פה אנשים שלא מסכימים שיהודים אחרים הם יהודים. 

<משה גפני:>
לא, אין דבר כזה. 

<ראובן ריבלין:>
לפי ההלכה, בין שאת רוצה ובין שאת לא רוצה – את יהודיה. 

<משה גפני:>
בדיוק. 

<סתיו שפיר:>
יהודים כמו שצריך. יש את מינהלת הזהות היהודית, שחושבת שיהדות זה משהו אחד ויש אחרים שחושבים שיהדות זה משהו אחר. אותי מעניין מה הזהות היהודית שאתם מקדמים. 

<חגי אליצור:>
הזהות היהודית היום, אפשר לומר שהיא מתחלקת לשני חלקים. אחד, כל מה שקשור ליהדות כתרבות באופן מאוד רחב, מאנשים שמסתכלים על זה כארון הספרים ואיזושהי תרבות מאוד כללית של עד תיקון עולם ועד הצד הכי שמרני, שמסתכל על הצד היהודי-דתי. כל הספקטרום הזה זה זהות יהודית, ואנחנו משתדלים, גם כתפיסת עולם וגם בצורה יעילה, לעבוד עם הארגוני השונים בחו"ל, כל אחד לפי תפיסת עולמו, בצורה שוויונית. יש לנו שיח עמוק עם כל הזרמים של היהדות. 
<משה גפני:>
אתם מדברים עם הרפורמים?

<חגי אליצור:>
אנחנו מדברים עם הרפורמים. 

<משה גפני:>
והקונסרבטיביים?

<חגי אליצור:>
ודאי. 
<משה גפני:>
מה אתם עושים אתם?

<חגי אליצור:>
למשל, אנחנו עושים אתם קשרים בין קהילות שלהם לישראל. 
<משה גפני:>
והם באים. 

<חגי אליצור:>
לא הכול זה להביא אותם. יש גם להביא את ישראל לשם, זה גם חשוב. מאוד חשוב לקשור אותם לקהילות שלהם, כי הקהילות מפתחים הרבה - - -

<משה גפני:>
אתם גם מביאים חרדים לישיבות, למשל? אם בא אליכם מישהו בארצות-הברית ואומר: אני רוצה לבוא לביקור בארץ או לבוא ללמוד בארץ בישיבת מיר – אתם מביאים אותו? עוזרים לו?
<חגי אליצור:>
התשובה היא שלא. המשרד שלנו לא עושה את זה. 
<משה גפני:>
תבוא כל יום, תאמין לי. כולם מורחים אותי, אתה פה אומר את האמת. 

<זבולון קלפה:>
צחי, מי נותן את התשובות לגבי סעיפים 4 ו-5? אתה יכול להסביר לי, בבקשה - - -

<משה גפני:>
אני לא דיברתי על עולים חדשים, הוא עוזר לבני נוער - - - 

<ראובן ריבלין:>
הרפורמים הם ציונים ואתם לא ציונים. בשביל זה הוא עושה את זה. 

<חמד עמאר:>
בסעיף 3 פטרו את היישובים שמוכר להם בתוכנית. 

<צחי דוד:>
רשימת היישובים המוגדרת בממשלה זה 13 יישובים. 

<חמד עמאר:>
אני יודע. אני רוצה חלוקה ב-2.5 מיליון. כל כסף שמועבר לתוכנית הזאת - - -
<צחי דוד:>
2.5 זה ניהול התוכנית, זה לא ליישובים. נשאלנו על זה וענינו. ספציפית הסעיף הזה במשרד רוה"מ זה ניהול התוכנית ולא ליישובים. זה למינהלת התוכנית – להערכה, בקרה, בקר מלווה. 
<משה גפני:>
למה אתם מביאים בפנייה אחת גם את הזהות היהודית וגם את מגזר המיעוטים?

<חמד עמאר:>
תוכנית חומש לפיתוח של יישובים. 

<צחי דוד:>
זה הכול נמצא תחת משרד רוה"מ – גם הרשות להסדרת היישובים הבדואים וגם משרד ההסברה והתפוצות. 

<חמד עמאר:>
אבל זו תוכנית חומש לפיתוח כלכלי של יישובים, לא למשרד. מה זה קשור - - -?

<צחי דוד:>
לטובת הניהול של התוכנית. התוכנית היא 800 מיליון שקל. כשאתה עושה תוכנית כזאת גדולה אתה רוצה ללוות אותה באיזשהו מחקר מלווה, באיזשהם מדדים – האם אתה עומד במדדי התוכנית, לא עומד במדדי התוכנית, איזה תפוקות אתה שם, אתה רוצה ייעוץ. 2.5 מיליון זה לניהול התוכנית. 
<חמד עמאר:>
כל מה שתביא בתוכנית הזאת, אני רוצה את זה יישובי. כמה כל יישוב מתוך ה-13 מקבל. 
<צחי דוד:>
על כל התוכנית, כל ה-800 מיליון, לא על ה-2.5 מיליון. 

<חמד עמאר:>
על כל מה שאתה מביא לתוכנית. כל יישוב – כמה הוא מקבל. יש שישה יישובים דרוזים שם. 

<אלעזר שטרן:>
אני מבקש אותו דבר על היישובים הבדואים. 

<זבולון קלפה:>
לגבי סעיפים 4 ו-5 לא קיבלתי תשובות. מה המשמעות של סעיף 4 – ליווי תהליך החקיקה? למה צריך כסף? מה זה, אנשים שהם לא עובדים, לא מקבלים משכורת?
<צחי דוד:>
לא קשור. זה הסברה. 

<זבולון קלפה:>
הסברה אצל מי?

<צחי דוד:>
הליך החקיקה - - -

<זבולון קלפה:>
גם אשמח לדעת מי עושה את זה. 

<צחי דוד:>
המטה להסדרת התיישבות - - -

<זבולון קלפה:>
מה זה הרשות ומה זה המטה?

<צחי דוד:>
יש את הרשות להסדרת התיישבות הבדואים. היא יושבת בבאר שבע ותפקידה לבצע בפועל עסקאות ופיתוח ביישובים. יש את המטה שיושב אצל ראש הממשלה, הוא נקרא מטה היישום של ההחלטה. תפקידו: 1. ללוות את הליך החקיקה; 2. לקדם את תוכנית הפיתוח של 1.2 מיליארד; 3. לבצע, בין היתר, עוד פעולות, גם פעולות הסברה. במקביל להליך החקיקה הציפייה היא שהציבור הבדואי ייענה לגזרים ולמקלות המוצעים במסגרת התוכנית. 

<זבולון קלפה:>
אני רוצה לחדד. אתה אומר שהליווי של החקיקה וההסברה מוטל על המטה, והרשות מופקדת על הביצוע בשטח. בפועל, אני רוצה לחדש לך, אתמול היה כבר הדיון הרביעי בחוק. היתה פה נציגות נכבדה מאוד של הרשות ושניים או שלושה נציגים של המטה – יש אחד שהוא בכמה כובעים, היועץ המשפטי אמר שהוא גם פה וגם שם. לא הבנתי איך זה יכול להיות כי לכאורה אחד מבקר ואחד מבוקר, אז היה קצת משונה. אני לא מבין את זה. אולי יש פה משהו מיותר, אולי אפשר להעביר את זה למשהו אחר. 

<היו"ר ניסן סלומינסקי:>
אז יכול להיות שתשב אתו אחר כך, כי יש לנו כאן כל כך הרבה לפני כן והשעון - - -

<זבולון קלפה:>
שאגיש רביזיה אתה אומר. 

<היו"ר ניסן סלומינסקי:>
אל תגיש רביזיה. תסגור אתו, עם צחי תדע לסגור לפני כן, אני חושב. לא צריך רביזיה. תעשה איך שאתה מבין. 

<משה גפני:>
אחרי מה שהוא אמר, אני רוצה להקריא לכם קטע קטן שפרסם היום חיים לוינסון ב"הארץ". 
הדוד שלי אביגדור, רב מכובד המתגורר במדינת ניו-ג'רסי, העמיד 11 ילדים. כולם ממשיכים ללימודים תורניים גבוהים ויכלו ללמוד קרוב לבית בישיבת לייקווד היוקרתית בארצות-הברית. אך במקום זאת הם עשו מעשה ציוני ובאו ללמוד בישיבות בריסק ומיר אשר בירושלים. אם הם היו מגיעים ארצה למסע תענוגות במסגרת "תגלית", בני דודיי היו מחובקים מכל עבר. הנה ציונים אמריקנים יהודים שבוחרים להכיר את שורשיהם בארץ, וכו'. 

ובסוף הוא אומר: אבל היות שהם בחרו לבוא לא למסע תענוגות אלא לבוא לארץ לישיבות מיר ובריסק, שר האוצר לפיד לא מממן אותם בכלל, בגלל שהם נחשבים בעיניו טפילים. 

<היו"ר ניסן סלומינסקי:>
אתה יודע את עמדתנו. כרגע זה מוקפא. 
<משה גפני:>
למה אתם לא עוזרים גם לחרדים? השר שלכם דתי. 
<חגי אליצור:>
כמו שאמרתי, אני לא איש פוליטי. 

<משה גפני:>
טוב, תבוא כל יום. יהיו לי שאלות - - -

<היו"ר ניסן סלומינסקי:>
בעד אישור העברה 243–245? מי נגד?

הצבעה

בעד – 4
נגד – 1
פנייה 243–245 אושרה. 
<משה גפני:>
רביזיה. 

<זבולון קלפה:>
גם אני. 

<אלעזר שטרן:>
גם אני, על 5 של האוכלוסייה הבדואית. 

<היו"ר ניסן סלומינסקי:>
טוב, תודה. 

יש כאן בקשה של אמא שצריכה לטפל בילדיה. היא נמצאת פה כבר הרבה זמן. יש כאן כמה העברות של עודפים, אז בואו נעביר את זה קודם כדי שנוכל לשחרר אותה. 

בקשה מספר 30-004.

<אופיר להב:>
הפנייה נועדה לתקצב עודפים משנה שעברה בסך 6.7 מיליון שקלים. אלה עודפים מחויבים שהיו באוויר. הם לא עברו עם העודפים המחויבים כי זה היה עדיין בתהליך מכרזי, עוד לא נקבע הספק. מאז כבר נקבע הספק בחודשים האחרונים. 

<היו"ר ניסן סלומינסקי:>
זו למעשה הודעה. מי בעד?

הצבעה

בעד – רוב
נגד – אין
בקשה מס' 30-006 אושרה. 
<היו"ר ניסן סלומינסקי:>
תודה. 
בקשה 06-011. 
<ליאת פרוינד:>
סך הכול 6.161 מיליון שקלים עודפים מחויבים באוויר. מחכים לקבל את זה בסוף השנה. הודעה לוועדה. אלה הליכים שהתחילו כבר בסוף השנה שעברה על בסיס התקציב שהיה קיים אז. מדובר על עודפים שעוברים מ-2012 לתקציב 2013. ממש דומה למשרד הקליטה, אותו עיקרון. 
<היו"ר ניסן סלומינסקי:>
מי בעד? מי נגד?

הצבעה

בעד – רוב
נגד – אין
בקשה מס' 06-011 אושרה. 
<היו"ר ניסן סלומינסקי:>
תודה, אושר. 

בבקשה, משרד הרווחה. פנייה מספר 23-005.

<גיא הרמתי:>
הפנייה נועדה להעברת 10 מיליון שקלים עודפים מחויבים משנת 2012. 9 מתוכם לפרויקט "אשת חיל" לעידוד תעסוקת נשים במגזר הערבי, ו-1 מיליון מתוכם לעידוד תעסוקת מוגבלים. 

<היו"ר ניסן סלומינסקי:>
מי בעד אישור הבקשה?

<אלעזר שטרן:>
יש לי שאלה. המגזר הערבי, עד עכשיו עשינו פה כל הזמן הפרדה בין צ'רקסים, דרוזים ובדואים. כשאתה אומר "המגזר הערבי", למה זה?

<גיא הרמתי:>
זה לכל מגזר המיעוטים, בלי הבחנה. 

<היו"ר ניסן סלומינסקי:>
מי בעד אישור העודפים המחויבים בסעיף 23-005?

הצבעה

בעד – רוב
נגד – אין
בקשה מס' 23-005 אושרה. 

<היו"ר ניסן סלומינסקי:>
תודה, אושר. 

פנייה 55-003. יש כאן נציג של האוצר? זה עודפים מחויבים. אז אתם משוחררים. 

<זבולון קלפה:>
אז הבקשה הזו נשארת לפעם הבאה. 

<היו"ר ניסן סלומינסקי:>
כן. 

פנייה 252-253. צחי, בבקשה. 

<צחי דוד:>
הפנייה היא בתקציב הרגיל של משרד השיכון. 5 מיליון שקלים לשיקום שכונות חברתי, להגדלת היקף הפעילות. הסיבה שזה מתוקצב - - -

<אלעזר שטרן:>
ניסן, אני מבקש לא לדון. 

<היו"ר ניסן סלומינסקי:>
הוא יסביר ואתן לך להגיד. 

<צחי דוד:>
הסיבה שזה מתוקצב השנה כי המשרד החליט להסיט עוד תקציבים לשיקום שכונות חברתי ממקורות פנימיים של המשרד. 600,000 שקלים לבדיקת בקשות סיוע, בהתאם לקצב הפעילות, עבור החברות המשכנות הקטנות. זה לא "עמידר" ולא "עמיגור". יש לנו "חלד", "שקמונה", "פרזות". מי שמבצע את בדיקת בקשות הסיוע זה המשרד. היו יותר בקשות השנה ויש צורך בתגבור הפעילות ב-600,000 שקלים. 

תקצוב הוצאה מותנית בהכנסה של 4 מיליון שקלים בשל שינוי בנהלי רישום הכנסות מקנסות במכרזים. המשרד מנהל המון מכרזים – בתחום הפיתוח ובתחומים אחרים. לעתים הוא קונס את הזוכים, יש צורך לרשום את ההכנסות האלה, עד היום הן לא נרשמו. זה בהתאם לנהלי העבודה. 

ותקצוב שלוש משרות לתחום ההתחדשות העירונית – בהתאם למטלות שנוספו למשרד בהחלטת ממשלה 376 שעניינה קידום מדיניות לאומית להתחדשות עירונית. זו החלטת ממשלה שקובעת את אופן ניהול ההתחדשות העירונית, מעקב אחר פרויקטים. הוטלו על משרד השיכון הרבה מאוד משימות, והוחלט לתקצב אותו בשלוש משרות נוספות במסגרת החלטת הממשלה. 

<היו"ר ניסן סלומינסקי:>
אלעזר, היו לך שאלות. 

<אלעזר שטרן:>
לא קיבלתי תשובה קודם על 252–253.

<היו"ר ניסן סלומינסקי:>
מה היתה השאלה?

<אלעזר שטרן:>
בסעיפים האלה מעבירים כספים לשיקום שכונות חברתי במגזרים שונים. מדוע כעת מעבירים כספים נוספים בפנייה נפרדת לשיקום שכונות חברתי? היכן השכונות שצפויות לקבל את התוספות התקציביות ומדוע נבחרו מתוך כלל השכונות שבפרויקט? זהו. 

<צחי דוד:>
בקובץ עניתי על השאלה הזאת. 

<אלעזר שטרן:>
לא. 

<צחי דוד:>
עניתי. אני לא יודע למה זה לא הגיע. אני מוכן לענות על זה פה. 

<היו"ר ניסן סלומינסקי:>
יכול להיות שמישהו אחר קיבל תשובה על זה?

<צחי דוד:>
זה מגיע במרוכז. 

<היו"ר ניסן סלומינסקי:>
יסתכלו, יכול להיות שבשוגג לא הגיע. 

<צחי דוד:>
אני מתנצל שהתשובה לא הגיע, חבר הכנסת שטרן. אני לא יודע למה, נבדוק את זה אצלנו. פרויקט שיקום שכונות - - -

<אלעזר שטרן:>
יש עוד תשובות שלא הגיעו, על יועצים ודברים כאלה. 

<היו"ר ניסן סלומינסקי:>
צחי ואלעזר, יש לנו בעיה. באחריות ענית? 

<צחי דוד:>
כן. אני לא יודע למה זה לא הגיע. 

<אלעזר שטרן:>
נחכה עד יום שני. 

<היו"ר ניסן סלומינסקי:>
הוא יודע לתת תשובות בעל פה. אנחנו מתעקשים שהתשובה לא הגיעה, אבל אם הוא אומר שהוא נתן אז יכול להיות שנפל בשוגג. 

<אלעזר שטרן:>
גם אליכם לא הגיע. 

<היו"ר ניסן סלומינסקי:>
זה אותו קובץ. 

<טמיר כהן:>
כן. גם אצלנו לא הגיע. 

<היו"ר ניסן סלומינסקי:>
אם הוא לא היה נותן תשובה היינו עוצרים את זה, כמו שביקשת. 

<אלעזר שטרן:>
אני מבקש לעצור את זה עד השבוע הבא. 

<היו"ר ניסן סלומינסקי:>
השאלה רק אם אתה מקבל את מה שהוא אומר. 

<אלעזר שטרן:>
הוא אחלה בחור, זה לא קשור. אני רוצה לראות את התשובות, לקרוא ולחשוב על אותן תשובות. זאת התרבות שקבענו פה, אלה הנהלים. יכול להיות שזו באמת תקלה, יכול להיות שזה חלק מתרבות. 

<היו"ר ניסן סלומינסקי:>
אז כדי שלא יהיו תקלות כאלה, אם מישהו לא מקבל תשובה על שאלה מסוימת - - -

<טמיר כהן:>
הרי הם מקבלים את התשובות מאתנו מיד כשהאוצר עונה להם. אתם יכולים להעיר את תשומת ליבנו שלא הגיע. 

<אלעזר שטרן:>
כשיש ריבועים ריקים אני מניח שאתם רואים את זה. 

<טמיר כהן:>
אנחנו לא יכולים לעבור על הכול. תגידו לנו ונעביר את זה הלאה. 

<אלעזר שטרן:>
יש פה שני דברים. יש שאלות שלא מקבלים עליהן תשובות ויש שמקבלים תשובות שהן חרטבונה. 

<היו"ר ניסן סלומינסקי:>
מסכים אתך. 

<אלעזר שטרן:>
אם אתם רוצים שזה יהיה סבב שני מולכם – אין לי בעיה. 

<היו"ר ניסן סלומינסקי:>
לא, רק להסב תשומת לב. כי דבר כזה - - -

<אלעזר שטרן:>
בסדר, ניסן, הבנתי את זה. ממחר בבוקר את השאלות או את ההערות שיש לנו על תשובות לא מספקות נעביר דרככם. 

<טמיר כהן:>
אין בעיה. תעבירו ונעשה על זה עוד חידוד. בשמחה. 

<היו"ר ניסן סלומינסקי:>
צחי, עד יום שני תדאג להעביר לו את זה. טמיר, הנושא הזה יעבור ביום שני ואז כבר נוכל להצביע, לא לדון. 

פנייה 258–261. נעשה את זה בזריזות.

<אלעזר שטרן:>
אותו דבר. 

<היו"ר ניסן סלומינסקי:>
גם פה לא קיבלת? צחי, אתה שלחת?

<צחי דוד:>
כן. אני זוכר אפילו ששאלו מי החברה שזכתה ורשמתי. אולי זה נשלח לפני שזה נשמר. 

<אלעזר שטרן:>
הדברים האלה נכונים עד 261.

<היו"ר ניסן סלומינסקי:>
טוב. תדאג להעביר את זה ואז כבר נצביע ישר. יש כאן הבהרה לגבי אגן העיר העתיקה. 
<צחי דוד:>
הפנייה קודם היתה בנוגע לריכוז התוכנית במשרד רוה"מ. פה משרד רוה"מ מעביר למשרד השיכון לאבטחת הר הזיתים.

<היו"ר ניסן סלומינסקי:>
הבנתי. ומה זה סעיף 1?

<צחי דוד:>
כמו שנשאלנו על-ידי חבר הכנסת והתשובה, לצערי, לא הגיעה – משרד ראש הממשלה משתתף בתוכניות עבודה של המשרדים. במקרה הזה זכתה חברת "רותם אסטרטגיה", מלווה את משרד הבינוי והשיכון בביצוע תוכניות העבודה שלו וגם עשתה לו עבודה נוספת על הצורך בעובדים זרים בענף הבניין. משרד ראש הממשלה מעביר 566,000 שקל למשרד השיכון בגין תוכניות אלה. 

<היו"ר ניסן סלומינסקי:>
אוקיי, הבנתי. לא נצביע עד שיעברו התשובות, וביום שני רק נצביע על זה, כבר לא נדון. 

פנייה 262–265.

<אורי שיינין:>
הפנייה נועדה להעברת 7 מיליון שקלים מתקציבי משרד הרווחה, החינוך והבריאות לתקני שירות אזרחי לאומי ולתקצוב מעטפת של תקנים לנוער במצוקה. התקנים פה הם תקנים למגזר הערבי ותקנים של אנשים עם מוגבלות, על פי הפירוט שציינתי בפנייה. 

<חמד עמאר:>
כמה עולה תקן לשירות אזרחי?

<אורי שיינין:>
איזה תקן?

<חמד עמאר:>
תקן של בחור שעושה את השירות האזרחי, השירות הלאומי. 

<אורי שיינין:>
אם אנחנו מדברים על המגזר הערבי זה 19,000 שקל בשנה. כשאנחנו מדברים על תקנים של בריאות נפש זה משתנה, אבל ספציפית פה זה באזור 23,000 שקלים בשנה לכל תקן. 

<חמד עמאר:>
למה פה זה 19,000 ופה 23,000?

<אורי שיינין:>
לאנשים עם מוגבלויות, בגלל שיש הוצאות נוספות כמו ליווי, רכז אחד ל-30 אנשים ודברים כאלה אז ההוצאות קצת יותר גבוהות. 

<סתיו שפיר:>
אלה מטרות מבורכות, אבל יש איזושהי סיבה למה לא עניתם לנו על השאלות ששלחנו?

<אורי שיינין:>
למה לא ענינו?

<סתיו שפיר:>
לא קיבלנו תשובות. 

<אורי שיינין:>
אם אני לא טועה, חבר הכנסת שטרן שאל שאלה וקיבל תשובה. 

<סתיו שפיר:>
אני שאלתי כמה שאלות ולא קיבלתי תשובות. שוב, מדובר בפנייה מבורכת, אבל לא קיבלתי תשובה. 

<אורי שיינין:>
יכול להיות שפספסתי את השאלה שלך כי ראיתי אותה אצל חבר הכנסת שטרן והשבתי שם. אם כן, שגגה נפלה מתחת ידי. אני מתאר לעצמי שאם הייתי שם לב לשאלה הייתי כותב אותה. אם יש שאלה ספציפית שאוכל להתייחס אליה, אז בשמחה. 

<סתיו שפיר:>
שאלתי שאלות כלליות: כמה אנשים הולכים  ליהנות מהתקנים האלה. 

<אורי שיינין:>
אני יכול לפרט, מעבר למה שנכתב. התקנים של הבנות במגזר הערבי - בסך הכול זה 850 תקנים. חלקם זה תקצוב שנתי חלקם תקצוב של חלקיות שנה. לגבי תקני הבריאות – 150 תקנים. לגבי המעטפת – מעטפת ל-300 תקנים. 
שוב, אני מצטער שפספסתי את השאלה שלך. ראיתי את השאלה של חבר הכנסת שטרן, אם הייתי רואה את שלך הייתי עונה.

<היו"ר ניסן סלומינסקי:>
מי בעד פנייה 262–265? מי נגד?

הצבעה

בעד – רוב
נגד – אין
פנייה 262–265 אושרה. 
<היו"ר ניסן סלומינסקי:>
תודה, הפנייה אושרה. 

266–267.
<נעה היימן:>
ההעברה היא ממשרד התיירות, בגובה של 5.8 מיליון שקלים, למשרד החינוך עבור תקצוב הפיתוח של אכסניות הנוער של הגוף שנקרא אנ"א – איגוד אכסניות נוער בארץ ישראל. 

<היו"ר ניסן סלומינסקי:>
בוא נעבור הלאה כי אנחנו בלחץ וכאן יש לנו הרבה שאלות. 

<זבולון קלפה:>
אשמח שנברר אותן אחר כך. 

<נעה היימן:>
שאלו אותנו את השאלות האלה וענינו עליהן גם לחבר הכנסת שטרן וגם לחברת הכנסת שפיר. 

<היו"ר ניסן סלומינסקי:>
מאה אחוז. אני כרגע לא מעלה את זה. את אחראית על זה? ארצה אחר כך לדבר אתך בעניין. 

פנייה 268–269.

<נעה היימן:>
הפנייה נועדה להעברת 3.8 מיליון שקלים מתקציב המשרד לאזרחים ותיקים למשרד החינוך עבור פעילויות שמשרד החינוך מבצע והמשרד לאזרחים ותיקים מתקצב: 1.3 לחידוש הביתן היהודי באושוויץ - הפרויקט הסתיים, וזה התשלום האחרון בנושא; 1.5 למיזמים משותפים עם "יד ושם" – זה בעיקר מיזמים של איסוף עדויות של ניצולים בכל מיני מיזמים של איסוף עדויות, עדויות בקבוצה, עדויות ביחידים; 1 מיליון שקלים למיזם "והגדת לבנך". נשאלנו על זה שאלות. מי שמבצע את המיזם זה יד בן צבי, והם - - -

<זבולון קלפה:>
זה מיזם שלהם לאיסוף מידע לגבי יוצאי צפון אפריקה, לא? זה פיילוט קטן כרגע, במגדל העמק וב - - -

<נעה היימן:>
כן. זה לאיסוף עדויות והמורשת של יהדות צפון אפריקה ומדינת איראן בפרט. 

<סתיו שפיר:>
למה - - - במשרד החינוך?

<נעה היימן:>
כי זו הדרך של המשרד לאזרחים ותיקים להישאר מעורב בתוך הפרויקט ולהחליט לאן הוא רוצה לתת את הכסף ואיזה פעילויות הוא מעדיף. בגלל שמשרד החינוך הוא זה שמתקצב את "יד ושם" צינור הביצוע לנושא הוא במשרד החינוך, אבל זה טכני במהותו. 

<היו"ר ניסן סלומינסקי:>
זו העברה ממשרד למשרד. זה מתוקצב במשרד לגמלאים ועכשיו מעבירים. 

מי בעד אישור פנייה 268–269?

הצבעה

בעד – רוב
נגד – אין
פנייה מס' 268–269 אושרה. 

<היו"ר ניסן סלומינסקי:>
תודה, אושר. 

העברה אחרונה – 270–271.

<שלמה פשקוס:>
הפנייה היא פנייה בתקציב המדען הראשי של משרד הכלכלה. היא נועדה להעביר כ-15 מיליון שקל בהרשאה להתחייב וכ-12 שקל במזומן ממשרד המדע למדען הראשי למימון פרויקטים בתחום החלל. במסגרת תוכנית החלל האזרחית משרד המדע גם תומך בחברות שעוסקות בתחום החלל. מי שמבצע את זה הוא המדען הראשי במשרד הכלכלה עקב המומחיות שלו בתמיכה בפרויקטים של מחקר ופיתוח בחברות. 

בנוסף, הפנייה נועד לבצע שינוי פנימי בתקציב הסעיף ולהוסיף כ-149 מיליון שקלים בהרשאה להתחייב לתקציב המדען הראשי במשרד הכלכלה ולעשות שינויים פנימיים במזומן של כ-25 מיליון שקלים לפרויקטים שהם בהרשאה להתחייב, לפי קצב הביצוע שלהם. היתה תחזית מסוימת במענקי מו"פ לשלבים שהביצוע במזומן הולך להיות מעט נמוך מהצפוי ובמענקי מחקר ופיתוח - - - 

<היו"ר ניסן סלומינסקי:>
אתם הולכים לחזק את המדען הראשי?

<שלמה פשקוס:>
תוספת הרשאה זה חיזוק המדען הראשי. 

<היו"ר ניסן סלומינסקי:>
אני חושב שזה חשוב מאוד. זה אחד הדברים היותר חשובים לחיזוק המדען הראשי, כי דרך זה פורצים הרבה מאוד דברים והוא תומך בהרבה מאוד סטרט-אפ. 

מי בעד אישור פנייה 270–271? מי נגד?

הצבעה

בעד – פה אחד
נגד – אין

נמנעים - 1
פנייה מס' 270–​271 אושרה. 

<היו"ר ניסן סלומינסקי:>
תודה, אושר. 

אני נועל את הישיבה. 

<הישיבה ננעלה בשעה 16:05.>
